3. Миллий иқтисод:\nМиллий иқтисод назарияси оғир саноатлар назариясидан келиб чиққан “ривожланишни ҳимоялаш” мафкурасига боғлиқдир. Миллий иқтисод назариётчиларининг қарашлари қуйидагича: Умматнинг иқтисодий ривожланиши унга иқтисодий салтанат билан бирга сиёсий салтанатни ҳам беришни кўзлаши лозим; Ҳар бир мамлакатнинг ривожланиши уч босқични, яъни қишлоқ хўжалиги, сўнг қишлоқ хўжалиги, саноат, сўнг қишлоқ хўжалиги, саноат ва тижорат босқичларини босиб ўтади; Мамлакатлар то савдо флотига, мустамлакаларга, турли хил иқтидорли аҳолиларга эга бўлмагунларига қадар ҳақиқий салтанат соҳиби бўлолмайдилар; Ишлаб чиқарувчи кучлар билан иқтисодий ривожланиш сиёсий салтанатнинг асосий шарти сифатида ўзаро уйғун бўлиши шарт; Халқаро иқтисодий алоқалар рақобат эркинлигидан манфаатдор бўлса-да, рақобатчи давлатларнинг ҳар бири етук ривожланган бўлиши даркор; Ривожланишни янада ўстириш учун саноат ҳимояланиши лозим; Зироатга эса, ҳимояланишнинг ҳожати йўқ; Унинг маҳсулотларини ҳеч бир чеклов ёки шартсиз экспорт қилиш мумкин; Уларнинг нархи эркин бозор шароитларига қараб ўз ҳолига қўйиб берилади. Шунга кўра, миллий иқтисод назарияси моҳиятан саноатга оид назариядир. Унинг таълимоти бўйича кучли бўлишга интилувчи умматлар зироат босқичидан саноат босқичига ўтишлари лозим. Негаки, зироат босқичидаги мамлакатларда ишлаб чиқарувчи – ишчи кучларининг ҳамда табиий ашёлар – хом-ашёларнинг асосий қисми ишлатилмасдан бекор қолади. Шундай бўлгач, ишчи кучлар ва хом-ашёлардан фойдаланиш учун зироатнинг ёнига саноатни ҳам қўйиш керак. Ўзини фақат зироатга бағишлаган мамлакатлардаги иқтисодий имкониятлар ва турмуш даражаси ҳам зироат, ҳам саноатни ушлаган мамлакатдагидек эмас. Демак, миллий иқтисод мамлакатнинг иқтисодий жиҳатдан оёққа туриб олиши учун зироат билан бирга саноат ҳам бўлиши зарурлигини таъкидлайди. У саноатнинг тижоратга оид ҳимояланишини қабул қилиб, фақат саноатга оид экспорт ва импортларгагина керакли чекловлар тайинлайди. Зироатнинг эса, эркин айирбошланишини қабул қилиб, уни ҳеч бир чекловсиз ўз ҳолига қўяди.\nБу назария Исломга тўғри келмайди. Чунки хориж билан зироатга оид айирбошлашларни эркин қўйиш қишлоқ хўжалик маҳсулотларининг хориж билан бўладиган тижоратини давлат назорат қилмаслиги, деганидир. Бундай бўлиши мумкин эмас. Чунки давлат юртга кирадиган ва чиқадиган ҳар бир зироат, саноат ёки бошқа маҳсулотларни тартибга солиб, улардан айримларига рухсат беради, айримларини эса, тақиқлайди. Айни пайтда, у гарчи ўз фуқароларига нисбатан кўз-қулоқ бўлиб туриш билангина кифояланса-да, аҳли ҳарб ва аҳли аҳд савдогарлар ишини бевосита ўзи назорат қилади. Давлатнинг юрт манфаатини кўзлаб саноатни ривожлантириш учун саноат ишларига аралашувига келсак, у бу жиҳатдан Ислом буюрган фуқаролар ишини ғамхўрлик билан бошқаришдан бири ҳисобланади. Бироқ бу иш фақат саноатни ривожлантиришгагина эмас, даъват манфаатига ҳам боғлиқдир. Шундан кўриниб турибдики, миллий иқтисод гарчи саноатнинг бир қисмига кирса-да, Ислом кўрсатган уммат ишларини бошқаришга ҳам дахлдордир. Лекин у даъват манфаатига боғланмагани учун бу борада Исломга зиддир. Зироатга мутлақ эркинлик бериб қўйганлиги учун бу назария бошдан-оёқ Исломга зиддир. Шунга кўра, мусулмонлар бу назарияни қабул қилмайдилар.\nTagsМиллий иқтисодТАШҚИ ТИЖОРАТТашқи тижорат сиёсати“Исломда иқтисод низоми”\nАфрикани мустамлака қилиш давом этмоқда


Президент фармони: "Ўқитувчиларнинг ойлиги икки баробар оширилсин"\nБугунги кунда ўқитувчиларнинг иш ҳақи Қозоғистондаги ўртача иш ҳақининг атиги 65 фоизини ташкил этади, деди Қозоғистон Президенти. Бу ҳақда “Informburo.kz” хабар бермоқда.\nҚозоғистон Президенти Қосим-Жомарт Тоқаев ўқитувчиларнинг август конференциясида нутқ сўзлади ва ҳукуматга таълим соҳасини ривожлантириш бўйича бир қатор муҳим кўрсатмалар берди.\nПрезидентнинг сўзларига кўра, бугунги кунда ўқитувчиларнинг иш ҳақи ошиши эълон қилинганига қарамай, қўшимча иш ҳақи базавий иш ҳақидан ҳисоблаб чиқилмоқда. “Шунинг учун мамлакатнинг 500 минг ўқитувчиси сезиларли ўсишни сезмайдилар”, деди Қосим-Жомарт Тоқаев.\n“Ўқитувчиларнинг иш ҳақи энг паст даражалардан бири бўлиб қолмоқда ва иқтисодиётдаги ўртача иш ҳақининг 65 фоизини ташкил қилади. Aлбатта, биз бунга кўнмаймиз. Шунинг учун мен ҳукуматга таълим тизимига малакали мутахассисларни жалб қилиш ва ўқитувчиларнинг мақомини ошириш, ўқитувчиларнинг иш ҳақини икки баравар оширишни топшираман”, - деди Давлат раҳбари.\nУнинг таъкидлашича, ўқитувчининг иши муносиб баҳоланиши керак, бу муҳим вазифадир.\n“Бугунги кунда жамият таълим тизимига қўядиган талаблар ўзгарди. Юқори сифатли таълим барқарор ривожланиш гаровидир. Қарамлик жамиятга ҳеч қачон фойда келтирмаган. Буюк Aбай бу ҳақда айтган. Бунга қарши фақат қурол фақат меҳнат ва таълимга бўлган муҳаббат бўлиши мумкин. Билимли авлодни тарбиялаш бу битта бугунги куннинг энг муҳим вазифалари", деди Президент.\nШунингдек, Президент меҳнат бозорида бўлғуси университет битирувчисига бўлган талабни ҳал қилиш учун олий ўқув юртларида юқори сифатли таълимни таъминлаш кераклигини таъкидлади.\n"Таълим жараёнининг сифатини яхшиламасдан, неъматдан олинадиган таълим грантларининг изчил кўпайтирилиши вақт бомбасига айланиши мумкин. Шу сабабли, олий маълумот олиш учун уни қадрсизлантириш мумкин емас", деди давлат раҳбари. У ҳукуматга давлат грантларининг қиймати, уларнинг замонавий воқеликка мослиги масаласини батафсил ўрганишни топширди.\nМасалан, ўқитувчилар таркибидаги талабалар нисбати талабидан келиб чиққан ҳолда, университетлар штатларнинг сунъий равишда очилишига мажбур бўлмоқда", деди Қосим-Жомарт Тоқаев.\n“Уч сменали мактаблар муаммоси тўғрисида Бугунги кунда фаолият кўрсатаётган 14 мингта умумтаълим мактабларининг 128 таси уч сменали ва 31 таси авария ҳолатида. 2019-2020 йилларда республика бюджети маблағлари ҳисобидан уч сменали ўқишни тугатиш учун 35 та мактабни ва авария ҳолатида бўлган мактаблар ўрнига еттита мактабни қуриш режалаштирилмоқда”, дея таъкидлади Президент.\n“Биз аҳоли сонининг кўпайиши билан боғлиқ демографик тенденцияларни ҳисобга олган ҳолда мактабларни қуриш ва модернизация қилишни давом эттирамиз. Бироқ, Таълим ва фан вазирлиги мактабларни қуриш харажатларини режалаштиришдаги ёндашувларни қайта кўриб чиқиши керак - объектларни режалаштиришдан нормативларга ўтиш. Вилоят ҳокимлари демографик ва миграцион кўрсаткичларни аниқ кузатиши керак. янги мактабларни таъмирлаш ёки қуриш зарурлигини баҳолаш учун жойлар”, деди Қосим-Жомарт Токаев. Конференцияда Президент болаларда экологик онгни шакллантириш зарурлигини таъкидлади.\nКиритилди: 10:36 17.08.2019. Ўқилди: 7938 марта. Фикрлар сони: 0 та.


Мавлудхонлик йиғилишлари: уларнинг ҳақиқати, келиб чиқиш тарихи, ҳукми\nBy IxlosOrg on 12/06/2016 МАҚОЛАЛАР\nУ зот аввалги пайғамбарлардан анча замонлар ўтиб, одамлар залолат ботқоқларига ботиб, табиатлари бузилиб кетган даврда пайғамбар қилиб юборилдилар ва залолат, йўлдан оғиш, Аллоҳдан узоқлашиш ва бутпарастликка ғарқ бўлишдек улкан уюмларга юзма-юз келдилар. Аллоҳнинг мадади билан уларни зулматлардан нурга, залолатдан ҳидоятга, бахтсизликдан саодатга олиб чиқдилар. Улар у зотга муҳаббат қўйиб, жонларини, молларини аҳли-оилаларини, ватанларини у зот йўлларида фидо қилдилар, катта-ю кичик ҳар бир ишда у зотга эргашдилар ва у зотни ўзлари учун маёқ билиб, нурлари билан нурландилар, йўллари билан йўлландилар ва охир-оқибат ҳидоят имомларига ва башариятнинг йўлбошчиларига айландилар. Шариатни қўлма-қўл, авлодма-авлод бўлиб, то бизгача етиб келиши улар сабабли бўлди. Улар ниманики қилмаган ва келгуси авлодга узатмаган бўлсалар, у нарса шариат эмасдир. Мусулмонлар Расулуллоҳ соллаллоҳу алайҳи ва салламга эргашиш, у зотнинг йўлларини ушлаш ва суннатларига эргашишни тарк қилишлари сабаблигина бугунгидек ночор аҳволга келиб қолдилар. Дарҳақиқат, Аллоҳ таоло:«(Эй мўминлар), сизлар учун — Аллоҳ ва охират кунидан умидвор бўлган ҳамда Аллоҳни кўп ёд қилган кишилар учун Аллоҳнинг пайғамбари (иймон-эътиқоди ва хулқи атвори)да гўзал ибрат бордир» (Аҳзоб: 21) деган эди. Айрим мусулмонлар у зотнинг сийратларини (ҳаёт йўлларини) турли йиғин ва мажлисларда ўқиш билангина чекланадиган ва уни ўз ҳаётларида татбиқ қилиш ҳақида ўйлаб ҳам кўрмайдиган бўлиб кетдилар. Айримлар у зотнинг сийратларини фақат баракот учун ё ундаги воқеа ва ҳодисалардан хабардор бўлиш учун ёки ғазотлар ва жанглар тарихини ёдлаб олиш учунгина ўқийдиган бўлиб қолдилар.\nМавлудхонлик маъно, мазмун ва ҳақиқат жиҳатидан бир мусулмон ўлкаси билан бошқа мусулмон ўлкаси ўртасида унча фарқ қилмайди. Фақат номда бироз фарқ қилиб, турли ўлкаларда турлича атамалар билан аталади, холос. Масалан, узоқ Мағрибда мавосим деб аталса, ўрта Мағриб аҳли уни зурод деб атайдилар. Миср ва Шом аҳли, шунингдек, Арабистон ярим ороли диёрларида уни мавлид (маволид) деб номлайдилар. Масалан, Миср аҳлида «Саййида Зайнабнинг мавлиди», «Саййид ал-Бадавийнинг мавлиди» ва шу каби мавлидлар мавжуд. Баъзида бундай мажлисларга азиз-авлиё ўз руҳи билан ҳозир бўлиб, баракот ҳосил бўлади деган эътиқод билан уларни «ҳазрат» (ҳозир бўлиш) деб ҳам атайдилар. Покистон ва Ҳиндистон аҳли уни мийлод деб атайдилар.\nМусулмон биродарлар! Мавлудхонлик ҳақида шу қадар маълумот берганимиздан сўнг энди хоҳ Расулуллоҳ соллаллоҳу алайҳи ва салламнинг, хоҳ бошқа бировнинг туғилган куни муносабати билан мавлудхонлик йиғинларини ўтказиш ҳукми ҳақида айтиб ўтишимиз муносиб бўлса керак. Юқорида билиб ўтганимиздек, бундай йиғилишлар ҳижрий тўртинчи асрдан бошлаб қилина бошлаган. Ундан аввал ўтган муфаззал асрларда мавлудхонлик деган маросим маъруф бўлмаган. Маълумки, Расулуллоҳ соллаллоҳу алайҳи ва саллам ва у зотнинг саҳобалари даврида улар имконлари бўла туриб қилмаган ва диндан деб саналмаган ҳар қандай иш улардан кейингилар учун ҳам дин бўлмайди. Жумладан, мавлудхонлик йиғинлари ҳам на Расулуллоҳ соллаллоҳу алайҳи ва саллам замонларида, на саҳобалар, на тобейнлар ва на уларнинг тобеълари даврларида мавжуд бўлган. Шундай экан, бу иш қандай қилиб қилувчилари ажрга эга бўладиган дин бўлсин?! Бу иш бидъатдан бошқа нарса эмас, бидъат эса залолатдир. Расулуллоҳ соллаллоҳу алайҳи ва саллам:«(Динда) янги пайдо қилинган ишлардан сақланинглар. Зеро, ҳар бир янги пайдо қилинган иш бидъат ва ҳар бир бидъат залолатдир», деганлар (Саҳиҳ сунан Аби Довуд: 3851). Агар Расулуллоҳ соллаллоҳу алайҳи ва саллам бизларни динда янги пайдо қилинган ишлардан огоҳлантирган ва ҳар бир янги пайдо қилинган иш бидъат ва ҳар бир бидъат залолат деб хабар берган бўлсалар, имом Молик раҳимаҳуллоҳ шогирдлари имом Шофеъий раҳимаҳуллоҳга: «Расулуллоҳ соллаллоҳу алайҳи ва саллам ва асҳобларининг замонларида дин бўлмаган ҳар бир нарса бугун ҳам дин бўлолмайди», «Ким Исломда бир бидъатни чиқариб, уни ҳасана деб кўрса, Муҳаммад соллаллоҳу алайҳи ва саллам рисолатга хиёнат қилганлар, деб даъво қилган бўлади, чунки, Аллоҳ таоло: «Бугун сизларга динингизни комил қилдим, неъматимни бенуқсон, тўкис қилиб бердим ва сизлар учун (фақат) Исломни дин қилиб танладим» (Моида: 3), деди», деб айтган бўлсалар, қандай қилиб урфий маънодаги мавлиди набавий бидъат бўлмасин, ваҳоланки у Расулуллоҳ соллаллоҳу алайҳи ва салламнинг суннатларидан ҳам, хулафои рошидийнларнинг суннатларидан ҳам, салафи солиҳларнинг амалларидан ҳам бўлмаган бўлса, аксинча, уни исломий уламолар кофирлигига иттифоқ қилган, номи мусулмон бўлса ҳам ўзлари кофир бўлган бир фирқа пайдо қилган бўлса?!\nБунга жавоб шуки, хурсандчилик ё Расулуллоҳ соллаллоҳу алайҳи ва салламнинг ўзлари сабабли, ё эса у зот туғилган кун сабабли бўлиши мумкин. Агар Расулуллоҳ соллаллоҳу алайҳи ва салламнинг ўзлари сабабли бўлса, ҳар доим, ҳар қачон у зотни зикр қилинганда бўлаверсин, уни муайян бир вақтга хослаб қўйилмасин. Агар у зотнинг туғилган кунлари сабабли бўлса, вафот этган кунлари ҳам айни ўша кун бўлган. Оқил киши ўзи суйган кишисининг вафот этган кунини хурсандчилик ва байрам қилиб олмайди асло! Расулуллоҳ соллаллоҳу алайҳи ва салламнинг вафотлари мусулмонларга етган энг катта мусибат бўлган! Инсон табиати тақозоси шуки, бировнинг дунёга келиши билан хурсанд бўлинади, вафоти билан маҳзун бўлинади. Субҳаналлоҳ! Инсон табиатини ўзгартириб бўладими?!\nМанба: Ислом Нури саҳифаси\nAvvalgi maqolaТаҳорат китоби: мисвок боби (4)\nKeyingi maqola 13-дарс: “Ақидага оид савол-жавоблар” (Шайх Содиқ Самарқандий)


«Норма Маслаҳатчи» газетасининг 2018 йил 27 ноябрь 48-сони - Gazeta.Norma.uz\n«Норма Маслаҳатчи», №48, 2018й. 27 ноябрь\nЕрдан мақсадга кўра фойдаланинг\nХорижий корхонанинг (МЧЖ) асосий фаолияти трикотаж буюмлар ишлаб чиқариш ҳисобланади. Корхона ҳудудида 3 гектарга яқин бўш майдон мавжудлиги сабабли қўшимча равишда юк транспорт воситалари, автобуслар ва бошқаларни (енгил авто- ва мототранспортдан ташқари) вақтинча сақлаш (очиқ турдаги автотўхташ жойи), техник кўрикдан ўтказиш ва бирламчи хизмат кўрсатиш хизматларини кўрсатмоқчимиз. Автомототранспорт воситаларини доимий ва вақтинча сақлаш жойларини ташкил этиш ва улардан фойдаланиш тартиби тўғрисидаги низом енгил транспорт воситаларига тааллуқлими ёки унинг талабларини юк транспорт воситалари ва автобуслар учун тўхташ жойларини ташкил этиш фаолиятига нисбатан ҳам қўллаш мумкинми? Автомобилларни сақлаш фаолияти лицензияланадими? Мазкур фаолият қандай норматив-ҳуқуқий ҳужжат билан тартибга солинади, унга қандай ўзига хос талаблар қўйилади?\nМЧЖдан кўчмас мулк сотиб олмоқчимиз. Унинг муассисларидан бири давлат муассасаси (устав фондида 55%) ҳисобланади. МЧЖ иштирокчилари умумий йиғилишининг розилиги мавжуд бўлса, МЧЖ аукцион савдоларини ўтказмай ушбу кўчмас мулкни сотишга ҳақлими?\nДоимий муассаса учун автомобиль\nДоимий муассаса Ўзбекистонда амалга ошириладиган лойиҳа билан боғлиқ фаолиятида фойдаланиш учун расмий дилердан янги енгил автомобиллар сотиб олмоқчи. Доимий муассаса номига сотиб олинадиган автомобилларни рўйхатдан ўтказишда муаммо бўлмайдими?\nУлушни сотиб, дивидендларни қўлдан бой берди\nМЧЖ (фаолият тури – ишлаб чиқариш) устав фонди учта муассис томонидан шакллантирилган. Биринчи муассис 50% улушга эга, иккинчиси – 25%, учинчиси – 25%. 2018 йил IV чорагида 50% улушга эга муассис унинг бир қисмини иккинчи муассисга сотди. Улушлар қайта расмийлаштирилди, қайта рўйхатдан ўтказгандан сўнг 2018 йил I ярми учун дивидендларни тақсимлаш ҳақида қарор қабул қилинди. Фаолият бошлагандан буён дивидендларни илк бор тақсимлаяпмиз. Улушининг бир қисмини сотган муассис қанча миқдорда дивиденд олади?\nФойда билан бирга ҳуқуқлар ҳам ўтади\nКорхонанинг (МЧЖ, ЯСТ тўловчи) фаолият тури – тикув ишлаб чиқариши. Муассис битта. Устав фонди пул, тикув машиналари, тикув ишлаб чиқаришида фойдаланиладиган фурнитура ва мебель билан шакллантирилган. Муассис улушини сотишга қарор қилди. Ўтган йилларнинг тақсимланмаган фойдаси бор. Улуш сотилаётганда бу фойда тақсимланмайди. 1. Тақсимланмаган фойдани нима қилиш керак? 2. Чиқиб кетган муассис олмаган ўтган йилларнинг тақсимланмаган фойдаси корхона учун бошқа даромад ҳисобланадими? 3. Янги муассис муайян вақт ўтгач тақсимланмаган фойдани олиши мумкинми?\nКичик бизнес мақомини сақлаб қолиш\nУлгуржи ва чакана савдо корхонасида (ИФУТ коди – 46211) ходимлар сони 6 кишини ташкил этади. 1. Корхона яна 2 кишини ишга олиши мумкинми? Шундан кейин у микрофирма ҳисобланадими? 2. Микрофирма билан кичик корхона ўртасида қандай фарқ бор? 3. Кичик корхона мақомига ўтиш муносабати билан солиқ солиш ўзгарадими?\nЧет эл фуқароларидан ЯИТ ва суғурта бадаллари\nКорхонада Сербия фуқароси (бошқарув ходимларидан эмас) меҳнат шартномаси бўйича ишлайди, меҳнат фаолиятини юритишга рухсатномаси бор, доимий пропискадан ўтмаган. Корхона ЯИТ тўлаши, мазкур ходимнинг иш ҳақидан ижтимоий суғуртага ажратмаларни ҳам ушлаб қолиши керакми?\nАёллар учун алоҳида қоидалар\nАёллар автобус ҳайдовчиси бўлиб ишлашга ҳақлими?\nСуғурта компанияси қайси ҳолда аварияда жабрланган йўловчига суғурта пулини тўлашни рад этиши мумкин?\n№43 23 октябрь 2018


Швеция ўз ҳудудида ядро қуролини жойлаштириш ниятида эмас\nШвеция ўз ҳудудида ядро қуролини жойлаштириш ниятида эмас. Бу ҳақда «BBC news» манбаси хабар берди.\nШвеция бош вазири Магдалена Андерссон душанба куни мамлакатнинг НАТОга аъзо бўлиш ниятини эълон қилган баёнотлари ҳақида яна бир қанча тафсилотлар маълум қилинди.\nАндерссоннинг айтишича, Швеция Шимолий Атлантика альянсига қўшилганидан кейин ҳам ўз ҳудудида ядро қуроли ёки НАТОнинг доимий ҳарбий базаларини жойлаштириш ниятида эмас.\nУнинг таъкидлашича, Швециянинг НАТОга кириши учун ариза топширишнинг аниқ санаси ҳали белгиланмаган, чунки Стокголм уни Финляндия билан бирга юборади.\nАндерссоннинг айтишича, Швецияга нисбатан аниқ ҳарбий таҳдид ҳозирча йўқ, бироқ бош вазирнинг айтишича, НАТО аризаси топширилгандан кейин ва у маъқулланмагунга қадар мамлакат айниқса заиф бўлади.\nАввалроқ Буюк Британия Швеция ва Финляндия билан ўзаро хавфсизлик кафолатлари тўғрисидаги декларацияни имзолаган эди, унга кўра Лондон ушбу мамлакатларга ҳужумга учраган тақдирда ҳарбий ёрдам кўрсатишга тайёр. Маълум қилинишича, ушбу ҳужжат Швеция ва Финляндиянинг НАТОга ариза бериш ва альянсга расман қўшилиш ўртасидаги даврда хавфсизлигини таъминлаш учун айнан зарурдир.\nАйни пайтда Норвегия, Дания ва Исландия ҳам қўшма баёнот чиқариб, НАТОга расман қўшилишдан олдин қўшниларига ҳужум қилинса, уларни ҳимоя қилишга ваъда берди.\n«Норвегия Дания ва Исландия билан биргаликда Скандинавиядаги қўшниларимиз НАТОга аъзо бўлгунга қадар агрессия қурбонига айланган тақдирда уларга барча зарур воситалар билан ёрдам беришга тайёрмиз», деди Норвегия Бош вазири Ёнас Гаҳр Стёр.\nКиритилди: 20:14 17.05.2022. Ўқилди: 1307 марта. Фикрлар сони: 0 та.\nЎзбекистонга Pfizer вакцинасининг навбатдаги йирик пар...


Finance.uz - Жаҳон банки келажакдаги иқтисодий инқироздан хавотирда\nСешанба куни чоп этилган 200 саҳифалик ҳисоботда халқаро молия ташкилоти ривожланаётган бозорлар тўхтаб қолаётганини кўрсатди, чунки савдо-сотиқ шартномаси ва молиявий шароит ёмонлашди. Банк, бу йилги глобал ўсиш бўйича кутилган натижаларни 3% дан , 2,9% га тушиб кетгани, шунингдек, 2020 йилги ўсиш прогнозини 2,9% дан 2,8% гача қисқартирилишини таъкидлаган ўз ҳисоботида.\n«Келаси йил вазият янада ёмонлашиши мумкин», дея ёзади Wall Street «бу Американинг йирик компаниялари учун қийинчиликлар даври бўлиши мумкин».\n«Паст даражадаги хатарлар янада кескинлашди», дейилади ҳисоботда. «Тартибсиз молиявий бозорлар ривожланиши мамлакатлардаги иқтисодий фаолиятни бузиши ва салбий оқибатларга олиб келиши мумкин. Савдо-сотиқ низолари янада кенгайиб бориши, шу билан бирга иқтисоддаги нофаоллик ва салбий глобаллашувларга олиб келади».\nҚўшма Штатлар ҳали ҳам дунёдаги энг яхши иқтисодий давлат ҳисобланади, аммо унинг жадал суръатларда ўсиб бораётган иқтисоди тез орада тугаши мумкин, чунки солиқ тушумлари ва давлат сарф-харажатларининг ошиши, Федерал Захиранинг фоиз ставкаларини оширишига мажбур қилади.\nГлобал иқтисодни бир хилда сақлаш учун банк мамлакатлар ўз фуқароларининг малакасини ошириш, сармояларга қўйилган чегараларни олиб ташлаш ва ўзаро савдо тўсиқларини камайтиришни тавсия қилади.


Ислом Каримов ҳаммани ҳайратга солмоқчи « Ўзбекистон Халқ Ҳаракати\nИслом Каримов ҳаммани ҳайратга солмоқчи\n19 November 2013 - 11:29\nЎй-ҳаёллар билан вақт ўтди, июнь ойида Қирғизистоннинг жанубида миллатчилик кайфиятидаги қирғизлар ўзбекларга қарши геноцид уюштиришди. Ўзбекистон махсус хизматлари Жанубий Қирғизистонда жиддий бир нарса бошламоқчи бўлишаётгани ҳақида мен Андижонда содир этилган қирғиндан кейиноқ ёза бошлаган эдим. 2010 йилнинг июни охирида мен “Бош буюртмачи” номли мақола ёздим, унинг тўлдирилган русча варианти http://www.yangidunyo.com сайтида чоп этилди. Менга қарши заҳарли камон ўқлари отила бошланди. Йўқ, махсус хизматлар томонидан эмас, ўзбек “ватанпарвар” зиёлилари томонидан ёғдирилди.\nБу ҳужум мазкур мақолани ёзишдан тамоман совутгандай бўлди. Бир вақт … Ислом Каримов бутунлай ўзгариб кетди. У шундай нарсаларни илгари сура бошлади-ки, оддий одамлар уёқда турсин, ҳатто минг чиғириқдан ўтган журналистлар, тадқиқодчилар, сиёсатшунослар ва бошқа мутахассислар ҳам ҳайрон қолишди. Ҳамма у ўзидан кейин “тахт”да кимни қолдирар экан, деган топишмоқ ҳақида ўйлай бошлади. Шундан кейин мен ёзишга қарор қилдим, чунки менда у-бу маълумотлар ҳам бор эди.


Туркманистонда COVID-19 кучайгани ортидан ўқув йилининг бошланиши ортга сурилди\n20 май 2022, Тошкент вақти: 09:55\nТуркманистон ўрта мактабларида ёзги таътил узайтирилиб, ўқув йилининг бошланиши ортга сурилди. Университетларда эса ўқиш қисман онлайн режимда олиб борилиши айтилмоқда. Бу ҳолат мамлакатда COVID-19нинг кучайгани билан боғлиқлиги ҳақида Озодлик радиоси туркман хизмати мухбирлари хабар берди.\nАшхабоддаги касалхоналардан бирининг шифокори радио мухбирига берган интервьюсида: “Ашхабодда вирус билан боғлиқ вазият ўта жиддий. Вирус юққан одамларни мунтазам касалхоналарга олиб келишмоқда. Ҳар икки кишидан бирига коронавирус юққан десак ҳам бўлаверади”,-деб айтган.\nМухбирларнинг билдиришича, 31 август куни биргина Мари вилоятида расман 60 киши коронавирусдан ўлган.\nОзодлик радиоси туркман хизмати мухбирлари мамлакатдаги иқтисодий инқироз ортидан пулсизлик ва ишсизликдан қийналган аҳоли дори-дармон сотиб олиш имкониятига эга эмаслигини айтмоқда.\nТуркманистон ҳукумати шу кунгача мамлакатда коронавирус мавжудлигини тан олмаган ва бу борадаги маълумотларни сир сақлаб келмоқда.


Конте “Манчестер Юнайтед” бош мураббийи бўлишга тайёр - EFFECT.UZ\n. 13:14 | 23.10.2021\nКонте“Манчестер Юнайтед” бош мураббийи бўлишга тайёр. Бу ҳақда Dailiy Star хабар берди. Агар “қизил иблислар” нинг ҳозирги устози Оле -Гуннар Сульшер ишдан бўшатилса, у “Манчестер Юнайтед” ни қабул қилишга рози бўлади.\nАввалроқ, “Ливерпул” билан бўладиган учрашув “Манчестер Юнайтед” даги норвегиялик мутахассис учун ҳал қилувчи бўлиши мумкинлиги ҳақида маълумот бор эди.\nКонтенинг сўнгги иш жойи “Интер” бўлиб, у билан 2020/21 йилги мавсумда Италия чемпионига айланган.\nМаълумот учун, “МЮ” Премьер лига жадвалида 8та турдан сўнг 6 ўринни банд этмоқда.\nTeglar:Inter, Конте, Манчестер Юнайтед, Оле Гуннар Сулшер\n«Тана ҳарорати 37 даража ва ундан юқори бўлганлар овоз бериш хонасига киритилмайди» – Баҳодир Юсупалиев


Москва Биенналесида илк бор ўзбек ижодкорлари қатнашаяпти\nМосквада ўтаётган замонавий санъат биенналесида илк бор ўзбекистонлик таниқли фотограф Умида Аҳмедова ва рассом Вячеслав Ахунов асарлари намойиш қилинмоқда. Тадбирда жаҳоннинг 40 мамлакатидан келган 72 санъат усталари иштирок этаяпти.\n19 сентябр куни Москванинг “Манежка” кўргазма залида бюджети 100 миллион рублга тенг йирик замонавий санъат кўргазмаси очилди.\n“Кўпроқ ёруғлик” деб номланган 5- Москва биенналеси иштирокчилари қаторида биринчи маротаба ўзбекистонлик фото санъати устаси Умида Аҳмедова ва таниқли ўзбек рассоми, ёзувчи ва киносценарист Вячеслав Ахуновлар асарлари намойиш этилмоқда.\nМосква Биенналесида замонавий ўзбек санъати усталари иштирок этмоқда\nУмида Аҳмедованинг Озодлик билан суҳбатда айтишича, у тадбирда ҳали ниҳоясига етмаган “Қайнона-келинлар” деб номланган лойиҳаси билан иштирок этаяпти.\n- Мен “Қайнона ва келинлар” проекти устида ишлаётган эдим, Биенналенинг куратори Катрин де Зегер кўриб, “Мен бу расмларни Биенналега қўяман”, деди. “Тугалланмаган-ку!”, десам ҳам, “Менга ёқиб қолди, чунки қайнона ва келинлар ўртасидаги муносабатлар нафақат ўзбекларга тегишли, умуман бутун дунёда долзарб”, деди. Бу ерда икки аёл – келин ва унинг қайнонаси тасвирланган, лекин уларнинг ўртасида эркак киши бор - уларнинг севимли одами. У тасвирга тушмаган, лекин уларни боғлаб туради, дейди Умида Ахмедова.\nСуратларда Москва Биенналеси\nМутахасисларга кўра, Москвадаги кўргазмада ўзбекистонлик рассом Вячеслав Ахуновнинг “Тикиш ва бичиш сабоқлари” деб номланган концептуал лойиҳаси ҳам муносиб ўрин олган.\nШунингдек, биеннале лойиҳалари қаторида Умида Ахмедова билан Олег Карповларнинг шов-шувга сабаб бўлган “Бокиралик юки” (2008 йил) ҳужжатли филми нон-стоп кўринишида намойиш этилмоқда.\nКўргазма раҳбари нидерландиялик Катрин де Зегер Озодлик билан суҳбатда биеннале муаллифларига ўзларининг фалсафий, психологик, маънавий ва амалий қарашларини ифода этишга имкон яратиб беришга уринганини айтади.\n- Менимча, санъатнинг ўзида доимо улкан ёруғлик энергияси мавжуд бўлади. Менга Маяковскийнинг поэмаларидан бирида айтилган “доимо ёруғлик тарат, ҳар ерда ёруғлик тарқат – мана мен ва Қуёшнинг шиори!” гаплари жуда ёқиб қолди. Бу ҳақиқатан тўғри, чунки санъат доимо ёруғликка бошлайди, дейди Катрин де Зегер.\nМосквадаги 5- Замонавий санъат биенналеси 20 октябрга қадар давом этади.


Cурхондарёда совуқ ва сувсизликдан чақалоқлар ўлмоқда « Ўзбекистон Халқ Ҳаракати\nCурхондарёда совуқ ва сувсизликдан чақалоқлар ўлмоқда\n12 February 2012 - 11:16\nСурхондарё вилоятининг Музробод туманида 200 чоғли киши 7 феврал куни газ ва электр энергияси тақчиллигидан, ичимлик сувнинг йўқлигидан, туғруқхоналарда чақалоқлар совуқдан ўлаётганидан норозилик билдирди. Музробод туманидаги Қўнғирот маркази қишлоқ фуқаролари йиғини биноси олдида тўрт кун муқаддам ўтказилган норозилик акцияси тафсилотлари Озодликка 11 феврал куни маълум бўлди.\n“Дўстлик” маҳалласида истиқомат қилувчи уй бекаси Шодигул Жўраеванинг айтишича, бу норозилик акцияси стихияли тарзда ташкил бўлди.\n– Газ билан свет муаммолари халқни қийнаб юборди. Газ умуман йўқ, светни суткасига 20 соат ўчиради. Қолган 4 соатида ҳам ҳар 15 минутда ўчириб ёндираверади. Халқнинг холодилниклари, компютерлари, телевизорлари, умуман ток билан ишлайдиган ҳамма нарса куйиб боряпти. Кейин биз қўзғолон кўтариб, фуқаролар йиғинига бордик ҳақиқат талаб қилиб, – дейди Шодигул Жўраева.\n– Ҳоким ўринбосари халқнинг дардини дабдаласи чиқиб кетган клубга олиб кириб эшитди. Одамлар гапирди, мустақилликнинг гуркираган замонида бизнинг болларимиз мактабдан касал бўлиб келяпти, бизнинг ҳаётимиз фожеага айланди, биз қақшаб яшаяпмиз, ичгани сувимиз йўқ, ёққани чироғимиз, исингани ўтинимиз йўқ, деди.\nБир ўқитувчи аёл гапира туриб, йиғлаб юборди. У: “Роддомда мени бир эмас, икки невара чақалоғим совуқдан музлаб ўлди!, деди. Унинг гапларига тошлар эриди, лекин раҳбарларнинг кўнгли эримади, – дейди Шодигул Жўраева.\n– “Нимага стачка кўтаряпсизлар, нимага қўзғолон қиляпсизлар” деб, қайтанга бизга ҳужум қилди. Биз нима қилайлик, индамай ўлиб қолаверайликми? Ҳозир Қўнғирот марказига келинг, кран у ёқда турсин, ҳатто зовурларда сув йўқ. Мол, ит ўлган зовурлардаги қолиб кетган сувларни ичяпти аҳоли, – дейди Шодигул Жўраева.\n“Дўстлик” маҳалласида яшовчи яна бир суҳбатдош – Раъно опанинг айтишича, сўнгги 20 йил ичида халқ бунчалик қийналмаган эди:\n– Мен ҳам Шодигулнинг гапларига қўшиламан. На сув бор, на печкага ёққани ўтин бор. Совуқдан халқ ниҳоятда азоб чекяпти. Афсуски, раҳбарларимизнинг халқ дарди билан иши йўқ, – дейди Раъно опа.\n– Биз энди президент номига хат тайёрлаяпмиз. Ишонамиз, президентимиз яхши одам. Бу раҳбарларни танобини тортиб қўяди. Агар шунда ҳам муаммо ҳал бўлмаса, биз 200 одам президент девонига борамиз, – дейди Шодигул Жўраева.


05:03 26 Апрел 2018\n09:07 25.12.2017 (Янгиланган 09:34 25.12.2017) Ҳавола олиш\nБундан ташқари, 8 та музей қайта таъмирланади\nТОШКЕНТ, 25 дек — Sputnik. Самарқандда 7 млрд сўмлик янги музей қурилади, деб хабар қилди "Зарафшон" нашри.\n"Вазирлар Маҳкамасининг 2017 йил 11 декабрдаги қарорига кўра 2018 йилда Самарқанд давлат бирлашган тарихий-меъморий ва бадиий музей-қўриқхонаси учун шаҳарнинг эски шаҳарга яқин қисмида янги бино қурилади. Бунинг учун 7 миллиард сўм маблағ ажратилган", — дейилган хабарда.\nБундан ташқари, 8 та музей қайта таъмирланади.\nТаниқли оқин Эргаш шоир Жуманбулбул ўғлининг уй-музейи қурилишига ҳам қарийб 2,5 миллиард сўм маблағ берилади. Бу чоралар пировардида тарихимизнинг ноёб осори-атиқаларини асраш баробарида хорижлик сайёҳларга хизмат кўрсатиш кўламини оширишга ҳам хизмат қилади.


Қирғизистон Қозоғистон элчисига норозилик нотаси топширди\nТаъкидланишича, Абдилдаев Кокрекбаевдан қирғизистонликларнинг Қозоғистон аэропортларида мутасадди идоралар амалдор шахслари томонидан текширилишига йўл қўйиб бўлмаслигига эътибор қаратишни қатъий сўраган.\nҚирғизистонликлар уларни текшириш қатъийлаштирилганидан шикоят қилишмоқда. Аэропортда улар алоҳида хонага олиб кетилиб, нима учун келганликлари, ишлаш жойлари ва лавозимлари ҳақида сўралмоқда ҳамда телефонларни текширилмоқда. Шикоятларга кўра, қирғизистонликлар 20-30 дақиқа давомида сўроққа тутилмоқдалар.\nТаъкидланишича, кўплаб қирғизистонликлар бошқа давлатларга Олмаота аэропорти орқали жўнайдилар ва у орқали ортга қайтадилар. Бу Олмаота аэропорти Бишкекдаги “Манас” аэропортидан кўпроқ халқаро рейсга хизмат кўрсатиши билан боғланган. Бошқа давлатларда Бишкек аэропортидан учса ҳам бўлади, бироқ бунда пересадка қилишга тўғри келади, чипта эса қимматроққа айланади.\nКиритилди: 14:56 15.09.2018. Ўқилди: 410 марта. Фикрлар сони: 0 та.


www.migrant.mobi > Мулоҳаза > Автобус ҳалокати: оқибатлар эмас, сабаблар билан курашайлик\nАвтобус ҳалокати: оқибатлар эмас, сабаблар билан курашайлик 3 141\nБу жума оқшоми Ўзбекистон учун яна бир мудҳиш ҳодиса билан тарихга кирди. Россиянинг Владимир вилоятида автобуснинг йўловчи поезди билан тўқнашуви натижасида 19 ўзбекистонлик ҳалок бўлди. Президент Шавкат Мирзиёев топшириғи билан ҳалок бўлганлар ва жабрланганларни Ўзбекистонга олиб келиш, уларга ва яқинларига кўмак кўрсатиш бўйича ҳукумат комиссияси тузилиб, айни дақиқаларда Россияга учган Мудофаа вазирлигига тегишли махсус борт Термизга қўнди. Боиси аварияда жабрланганларнинг аксарияти сурхондарёликлар экан…\nЁдингизда бўлса, 22 июнь куни ҳам худди шундай бахтсиз ҳодиса содир бўлган, Қозоғистон ҳудудида 50 нафар ўзбекистонликни олиб кетаётган автобус ҳалокатга учраган эди. Ўшанда бахтсиз ҳодисада 9 нафар ўзбекистонлик вафот этди. Орада Россия ва Қозоғистон ҳудудида ўзбекистонлик меҳнат муҳожирлари бўлган транспорт воситаларида яна кўплаб катта-кичик бахтсиз ҳодисалар рўй берди. Аммо бу каби ишларда Ўзбекистон ҳукумати фақатгина оқибатлар билан курашиб, ҳалок бўлган ва жароҳатланганларни Ўзбекистонга олиб келиш, уларнинг оилалари ва яқинларига кўмак кўрсатиш билан кифояланмоқда. Нима учун бу каби ҳодисаларнинг сабаблари ўрганилиб, уларни барвақт аниқлаш ва бартараф этиш чоралари кўрилмаяпти? Яна ўнлаб, юзлаб ўлимлар бўлиши керакми амалий ҳаракатга ўтиш учун?\nЭътибор берган бўлсангиз, ҳар икки ҳолатда ҳам 50 нафар атрофидаги ўзбекистонликлар Россияга Қозоғистон автобусида кетаётганда ҳалокатга учради. Улар айнан Қозоғистон автобусида Россияга етиб олиш арзонга тушгани сабабли ҳам шу йўлни танлашган. Демак, Ўзбекистон ҳукумати айни шу масалани синчиклаб ўрганиши ва фуқаролар учун энг оптимал ечимни топиши шарт! Шунингдек, бу бахтсиз ҳодиса Бандлик ва меҳнат муносабатлари вазирлиги таклиф этаётган вариантлар ҳам ҳали мукаммал эмаслигини кўрсатмоқда. Вазирлик мутахассислари Россияга Қозоғистоннинг автобусларида кетишни маъқул кўраётганлар ўртасида ижтимоий тадқиқотлар ўтказиб, улар учун муқобил таклифларни ишлаб чиқиши керак.\nЯна бир гап. Модомики Ўзбекистон фуқаролари Қозоғистон орқали Россияга кетишни маъқул кўраётган экан, Қозоғистон ҳукумати билан ҳам бу йўналишда ҳамкорликни йзлга қўйиш керакдир. Чунки маълумотларга кўра, ҳалокатга учраган «Мерседес-Бенц О 303» маркали автобус 1990 йили фойдаланишга топширилган. Германияда бундай автобуслар ишлаб чиқарилиши 1993 йилдаёқ тўхтатилган. «Ишлаб чиқарилганига 24 йилдан ортиқ вақт бўлган транспорт воситасининг техник ускуналари эскирганига 15 йилдан ошган. Шу билан биргаликда, ҳайдовчиларнинг масъулиятини ошириш, уларга бўлган талабларни кучайтириш ҳам зарур… Зеро Kun.uz маълумотига кўра, ҳодисада автобус ҳайдовчисининг айби катта. Йўл ҳаракати қоидаларига биноан, транспорт воситаси темир йўл устида бузилиб қолса, ҳайдовчи биринчи навбатда йўловчиларни ташқарига чиқариши ва уларни хавфсиз ҳудудга ўтказиши керак. Икки киши темир йўл бўйлаб қарама-қарши томонга имкон қадар узоқроққа бориб, қаршидан келувчи поезд машинистини фонар ёки бошқа восита орқали огоҳлантириши керак. Аммо автобус ҳайдовчиси бу ишларни қилмаган…\nХуллас, юқоридаги гап: бахтсиз ҳодисаларнинг натижалари, оқибатлари билан курашиш ўрнига уларни келтириб чиқараётган сабабларни ўрганиш ва фуқаролар учун мақбул ечимларни топиш шарт. Акс ҳолда махсус бортлар парвози давом этаверади…


Valentin Rasputin. «Yong’in» va boshqa asarlari. | Xurshid Davron kutubxonasi\nXurshid Davron. Menkim, Tangrining quli Temur…& Temurnoma (1996). 1-qism. Muqaddima\nValentin Rasputin. «Yong’in» va boshqa asarlari.\nMuallif Adib: Jahon adabiyoti va madaniyati 15.03.2015 izoh yo'q\nАтоқли рус адиби Валентин Распутин бугун, 15 март куни роппа-роса 78 ёшга тўлган куни вафот этди.\nВалентин Распутин мен мансуб авлод адабиётга кириб келган йиллари, ҳар биримизга, хоҳ шоир, хоҳ ёзувчи бўлайлик, бениҳоя улкан таъсир кўрсатган адиблардан бири эди десам, хато қилмайман. Унинг ҳикоялари, қиссалари чиққан журнал сонлари, ҳар бир янги нашр этилган китоби ёш ижодкорлар даврасида қўлма-қўл бўлар, соатлаб муҳокама этиларди.\nВалентин Распутин рус адабиётининг 60-йилларда бошланган ва тез орада «қишлоқ прозаси» деб ном олган адабий оқимнинг Фёдор Абрамов, Виктор Астафьев, Василий Белов, Борис Можаев,Евгений Носовлар сафининг энг олдида турга кучли вакили эди (Аслида «қишлоқ прозаси» деб ном олган бу оқим инсон ҳақида ёзадиган адиблардан иборат эди ва мен аввал ҳам, ҳозир ҳам «қишлоқ прозаси» деган номга қаршиман). Распутиннинг ҳар бир асари жамоатчилик орасида кучли баҳс-мунозараларга сабаб бўлар, дунёнинг турли тилларига, шу жумладан, ўзбек тилига таржима қилинарди. Адиб ўз даврининг виждонига айланган ижодкорлари қаторида эди, унинг овози адолат ва ҳақиқатга чорлар эди.. Иброҳим Ғафуров эътироф этганидек, «Валентин Распутиннинг жаҳонга машҳур бўлиб кетган ва кейинчалик юксак мукофотларга сазовор бўлган асарларини ўқиганимда, улар ичидан аллақандай жуда кучли ҳайқириқ келгандай ва шу ҳайқириқ ҳеч тинмай одамнинг қулоғи остида янграб тургандай бўлган эди…»\nАдабиётда виждон садоси деган кўтаринки бир ибора бор. Бундай шоирона иборалар бирон муайяи ҳодиса билан боғланганда, ўша ҳодисанинг моҳиятини ифодалаганда, улар бирдан мавҳум кўтаринки тусини йўқотиб, худди моддий нарсага айлаигандай бўлади. Сўз ўз ҳаққонияти баробарида жуда юксак нарсалар билан тўқнашганда, тўғрироги. дуч келганда, улар мана шундай фавқулодда моддийлашади.\nВалентин Григоревич Распутин (1937.15.3, Иркутск вилояти Уст-Уда қишлоғи) — рус ёзувчиси. Иркутск университетининг тарих-филология факултетини тугатган (1959). Дастлабки ҳикоялар тўплами — «Лёшкадан сўрашни унитибман» (1961). «Нариги дунёнинг одами» (1965), «Айиқ териси сотилади», «Осмонга яқин ўлка», «Янги шаҳарлардаги гулханлар» (1966), «Василий ва Василиса» (1967) сингари ҳикоя ва очерклар тўпламлари муаллифи. «Мария учун пуллар» (1967), «Сўнгги муддат» (1970), айниқса, «Яша ва ёдда тут» (1974) қиссалари рус адабиётида ўзига хос ўрин тутган. У ижодининг дастлабки даврида тайгада яшовчи кишиларга хос романтикани тасвирлашга, улар иродасини ва табиат билан уйғунлигини кўрсатишга кўпроқ мойил бўлган бўлса, кейинчалик кучли кишилар характерини яратиш, уларнинг мураккаб руҳий оламини, улар билан жамият ўртасидаги зиддиятларни очиш, уларнинг жамият ва табиат билан курашдаги матонатини кўрсатишга интилган. Распутиннинг «Матёра билан видолашув» (1976) ва «Ёнғин» (1985) асарлари янги рус насри тараққиётида муҳим воқеа бўлди. Распутиннинг кўпгина асарлари ўзбек тилига таржима этилган.\nҚишлоққа ўт кетди, кетди жонга ўт…\nЯна бир ҳафта, охирги иш ҳафтаси ҳам унга умрнинг ўзидай жуда чексиз бўлиб кўринди. Қолган ана шу ҳафтани қандай ўтказишнинг азоб-уқубатини ҳатто тасаввур қилиш ҳам қийин, ундан кейин бошланадиган тирикчиликнику асти қўяверинг, уни на чамалаб, на кўз ўнгига келтириб бўлади. Ундан уёғи аллақандай мубҳам эди ва ҳеч кўнгилга сиғмасди – гарчи пешона тери тўкиб эришилган эса-да, бари бир кераксиз эди. Мана шу талх каби аччиқ дамларда ўша ҳаёт – ҳаётга ўхшамас, балки назарида бамисоли ўлимнинг худди ўзгинаси эди.\nНега бундай чарчаб қолди? Ҳолбуки, бугун зўриққани ҳам йўқ, ҳатто асаббузарлик, бақириқ-чақириқлар ҳам бўлмади. Фақат жар ёқасига келиб қолганини сезди, холос, жар – вассалом. Ваҳоланки, куни кечагина ҳали нимадандир умид қилса бўларди, лекин бугун ҳаммаси тугади. Эртага қандай қилиб ўрнидан туради, қандай қилиб машинани ўт олдиради, йўлга тушади – худо билади. Бир чеккаси эртанги куннинг ўзига ҳам ишонч йўқ, ишончнинг йўқлиги ҳам аламзадалик билан тан олинганди; бош-кети кўринмас қоронгу зулмат чўкса-ю, сўнг узоқ-узоқ давом этса, шунда бировлар дам олса, бировлар эс-ҳушини йўқотса, бошқа бировлар эса ҳушёр тортиб ўзига келса… Ана ундан уёғига – янги кунлар ва соғайиш бошланса. Қанийди энди.\nСўлимгина, сокин оқшом эди… Кундуз куни ҳаво илиганча, ҳамон аёз тушгани йўқ, тушадиганга ҳам ўхшамайди. Йўл қаттиқ бўлса ҳам, қор юмшоқ, оёқ ботиб кетар ва қорда чуқур излар қоларди; йўлни қиялаганча эриган қор сувлари жилдирарди. Мана шу бахмалдай қуюлган мовий оқшом чоги, баҳорги шу эрувгарчиликда ҳамма нарса ғарқи об бўлгандай, оби азим ичра бевош-бебошдоқ сузиб юргандай, фақат қори оппоқ ва тозарок, сақланган Ангара дарёсигина узоқдан чўнг соҳил каби кўринарди.\nИван Петрович сўнгги тахтани пастга уриб тушир гач, бошини кўтариб, атрофга аланг-жаланг қаради. Орқа томонда аланга кўкка қараб ўрлаб борар, ҳовлига оташ селини сепар ва яқин атрофдаги қўшни уйларнинг томларига ваҳимали шуълалар ташлаб лапанглар, кўлкаланарди. Ҳовли юзида одамлар овоз чиқармай жингиртоб бўлиб чопишар, саноат моллари омборлари атрофида олов яқинида, аланга яллиғларида таниб бўлмас дара-жада ўзгариб кетган, гўё шаффофга айланган шарпалар ўзини дам у ёнга, дам бу ёнга отар, қичқирар ва гўё алла қандай мунтазам бир рақсни тинимсиз ижро этарди. У ерда олов шуниси билан даҳшатли эдики, у том остидан узун тилларини вишиллаб чиқарар ва одамларни ростдан ҳам ўйинга тушишга, дам ортга қайтиш, дам яна ол динга интилишга мажбур қиларди: «Биз тариқ сочамиз. сочамиз… Биз эса тариқни янчамиз, янчамиз».\nНиҳоят, ҳар томондан бошлиқлар ҳам чопиб қолиш-ди. Ҳовлининг ўртасида, бўлим бошлиғининг олдида ўрмон саноат хўжалигинипг бош инженери Козельцов қўлини пахса қилиб, нуқул қишлоқ томонни нуқиб кўрсатарди. Борис Тимофеевич уни тинглаб тингламас. Кимгадир нималарнидир ишора қилар, унинг ишорат ларини фақат: яна, яна… деган маънода тушуниш мумкин эди. Шунда бирдан ҳовлига трактор кириб келаётганлигини кўриб, дарҳол унга пешвоз отилди.\nШундай яланғоч, шип-шийдам, сўқир ва совуқ қишлоқ эди; уйлар олдига ҳам юракни қувонтирадиган бирон дов-дарахт, ҳеч бўлмаганда оқ қайин ёки рябина экилмаганди. Ўзларининг эски қишлоқларида деразаси олдида ниҳол ўсмаса туролмайдиган одамлар бу ерга келиб, тўрттагина дарахт экиб кўкартиришни хаёлларига ҳам келтирмасдилар. Кўча яйдоқ бўлгани учун ҳам қору ёмғир, шовқин-сурон тўсиқ билмай дераза ойналарига урилар эди. Кўкаламзорлаштириш ҳақидаги не-не қарорлар ҳам кор қилмасди. Балки ҳақиқатан, тўғриси ҳам шудир: йил сайин қанчадан-қанча тайга ўрмонларини кесиб, ўнг-сўлга қарамай поёнсиз ерларни ағдариб, шамоллардан пана бўлиш учун бута экиш кимнинг кўнглига сиғарди? Кунимиз ўтса…\nЭртами-кечми, уларнинг бошида шу қисмат бор. Ўша бехосият кунни иложи борича орқага суриб келишарди, лекин қанчагача ҳам суриб бўларди… Ўзларига ажратилган ерлардаги ёғочларнй улар етти йил илгариёқ кесиб олишганди. Ангаранинг нариги томонидан янги жой ажратишди. Беш йил ўтгач, у ердаги яроқли ҳамма дарахтларни кесиб олишди. Шундан кейин қишлоқ қоладимийўқми? – деган масала яна кўндаланг туриб қолди. Масалани районда, областда, бошқармада кўришди, ниҳоят, қишлоқ қоладиган бўлди. Тағин ўзларининг ил-гариги жойларини айланиб чиқишди, бироқ аввал дарахтларни, қарағай ва тилоғочларни (бир вақтлар ўрмонларни тозалаймиз деб, қайин ва тоғтеракларни заҳарли моддалар сепиб қуритишган эди) танлаб кесган бўлсалар, эндиликда ўрмонни тамомила бир текис қирқар эдилар. Яна шундай техника ҳам чиқдики, у ўтган жойда асло навниҳол қолмасди. Битта самосвал битта катта дарахтни ортиб кетиш учун атрофдаги барча нав-ииҳолларни бутунлай босиб, эзиб, мажақлаб ташлайди.\n– Ёни-и-иб кетади-и! Э, онасини…\nВодников Иван Петрович кўрсатган томонга отилди, ўгирилиб ҳам қарамади, ҳатто ўз ақли билан эмас, бировнинг маслаҳати билан иш қилаётганлигини ҳам англаб етмади. Иван Петрович унинг Хампони қидириб топганлигини, унга нима қилиш кераклигини йўл-йўлакай тушунтириб, дарвоза томон олиб кетганлигини кўриб турди. Миша Хампо амаки сочлари оппоқ оқарган каттакон бошини баланд кўтарганча силкитиб-силкитиб қўйди-да, эгилиб таъзим қилди ва шу заҳоти олов атрофидаги одамларга бир қур назар ташлаб чиқди, алоҳида назорат қилиниши керак бўлган одамларни кўз остига олди. Албатта, Миша амаки у ерда қаттиқ туради, Ҳампога ишонса бўлади. Омборчи Валя нима деяётганини яхши билади. Мана, ҳозир озиқ-овқат омборларини очишсин-чи…\nУнинг фамилияси ҳам қишлоқнинг номига уйқаш. Эски қишлоққа томирдош эди – Егоров. Егоровкалик Егоров. Тўғрироги, Егоровкадаги Егоров. Эски қишлоқдан у фақат бир марта – уруш пайти узоқ муддат кетди. Икки йил жанг қилди, кейин яна бир йил бўйдоқчилик йўсинида ўша Германиянинг ўзида, мудофаада турди, Германияга эса у тақдир тақозоси билан «Т-34» танкида кириб борганди. 46-йилнинг кузида эса уйга қайтди. Шунча йил айрилиқдан сўнг жонажон Егоровкасини кўрганда қандай аҳволга тушгани ҳалигача эсида: вой-бўй, худойим, қишлоғи қад кўтариб турганга эмас, ётганга, букчайиб ётганга ўхшайди-ку! Шунчалар кўримсиз ва шўридаҳол бўлиб кўринди қишлоқ унинг кўзларига. Урушда нималарни кўрмади – бахтсизлик ҳам, йўқчилик ҳам, бузғунчилик ҳам – барини кўрди, теварак-атрофдаги ҳамма нарсалар азоб-уқубатлардан фарёд чекиб ётарди, ёрдам сўраб илтижо қиларди, қанчадан-қанча нарсалар вайрон, ағдар-тўнтар қилиб ташланганди, аммо ҳатто энг қўрқинчли вайронагарчиликларда ҳам умид нишоналари кўзга ташланарди – вақт бўлса, мадад келса, яна тикланади, яна жонланади, инсон хароботга тоқат қилолмайди. Қишлоқда эса ҳамма нарса эскича, ҳеч нарса ўзгармаган, гўё турган жойида қотиб қолганди. На камайган ва на кўпайган, кўпайиши ҳатто иизомда ҳам кўзда тутилмагандай. Кейинчалик шундай бўлиб чиқди ҳам: урушдан сўнг ўн беш йил ўтди, Егоровка қирқ хонадондан иборат эди, қирқ хонадонлигича қолди, эскисига на бир ҳаммом, на бир молхона қўшилди. Рост, қишлоқ сувга бостирилишини олдиндан билишар, янги жой солиш кўнгилга сиғмасди, оёғинг қўлингда қайга учсам, қайга қўнсам экан, деб турасан – қўзиқорин кўп тоғларга кўчсаммикин ё қиз-ўғилнинг кетидан қулайгина шаҳарга жўнаворсамми, дейсан. Ушанда, армиядан қайтгач, бошида танкчилар қалпоғи, кўкраги тўла нишон, кўпни кўрган шоввоз сержант ўйин-кулгилар тугагач, ўзини қўярга жой тополмай қолди. Туғилган жой туғилган жой-да, бу ерда ҳар бир тош сен туғилмасдан бурун сени ҳис қилган ва кутган, бу ерда ҳар бир майса-гиёҳ ҳар баҳор келганда ўтмиш замонлардан сенга нечукдир огоҳлик ва мададкорлик муждасини беради, бу ердаги ҳамма нарса сенга қондош, сени суяйди. Лекин бундай ўйлаб қарасанг: ҳамон ўша-ўша, ҳамон ўша-ўша, ҳамон ўша-ўша… илк келган чоқларинг бундоқ тасаввур қилсанг, урушдан худди ўз ажалинг билан ўлиш учун қайтиб келгандайсан.\nҲа, айтгандай. У вақтида шайтондан қутулган бўлса-да, лекин шайтон, ҳар қалай, уйдан бир ўзи чиқиб кетмади, кетидан укаси Гошани ҳам эргаштириб кетди… Гошка қурилишга ўзини урди ва катта-катта пул топиб, ичкиликка ружу қўйди.\nИван Петрович Егоровкада қолди, томир отди, қаноат қилди, худо урган жой-ку, деб нола чекиб юрмади, йиллар ўтиши билан бу ерларда ҳам ободончилик шабадалари эса бошлади: электр туширилди, Егоровка соҳилларига тез-тез оқ кемалар келиб тўхтайдиган бўлди, Ангаранинг юқори томонида, бу ердан саккиз чақирим нарида Егоровка узра бой леспромхоз пайдо бўлди, у ёшларни тинмай ўзига жалб қилди – шунда бу ердаги ҳаёт, бошқа жойлардаги каби бир бутун сондан суратли, маҳражли сонга айланди, энди маҳражда нима бору суратда нима бор – билиш мушкул, ана шундай, ана шундай қилиб аста жўнашиб ҳам кетадиган эди, барчага баробар замон бўлгандан кейин… Қишлоқ кўмилармиш, деган хабар шангиллаб тарқалганда, орадан кўп ўтмай кўчиш муддати ҳам етиб келганда… очиғини айтайлик, ҳар бир юраги ва хотираси бор одам каби Иван Петровичга ҳам Егоровкани ташлаб кетиш оғир бўлди, рост, осон бўлмади, шу билан бирга, мен ҳал қилмадим-ку, мен учун ҳал қилиб бердилар-ку, деган яширин бир мамнуният билан у янги жойга уйини кўчириб ўтди: эски қишлоқ яхши эди, вақт ўтиши билан бу ер ундан ҳам яхшироқ бўлади. Афтидан, Егоровка ўз кучи билап сира оёққа турадиган эмасди.\nЙўқ, саноат моллари омборларини сақлаб бўлмайди: у ерда олов ҳаммаёқни тўла-тўкис қамраб, ўртагача даҳшатли сурон кўтариб ўраб келяпти ва ҳамон йўлида давом этяпти. Томнинг шифери оловнинг зўридан қарсиллаб майдаланар, синиқлари атрофга учар, бамисоли қизиган товага солинган ёнгоққа ўхшар эди. Пастга олов палён-палён бўлиб отиларди. Олов яқинида туриш хатарли эди, катта кишилардан бири болаларни нари ҳайдар, болалар унинг силкиган қўлидан қочишар, лекин яна худди ўт уларни сеҳрлаб қўйгандай, кўзларини катта-катта очиб, жинниларча олов сари талпинишар эди. Иван Петрович ҳовлида югуриб юрган, нарса кўтариб, нарса ташиётган одамлар ичидан Алёнани излади – у ҳеч ерда кўринмасди. Олиб чиқилган нарсалар тобора кўпайиб, тоғдай уюлиб борарди. Хўжалик омборига ҳам етиб боришган, сатил, турли идиш-товоқлар тарақлар, тунукалар гумбурларди. Э, худойим, нима, шуларни қутқариш керакми, шуларни-я… Ёки одамлар ҳақмикин, чойнак ва товасиз яшаш қийин, холодильник ва телевизорсиз эса мумкин.\nҲа, саноат моллари омборхоналарининг шўри қуриди, япон кофточкалари ва ўзимизнинг товаларнинг шўри қуриди – олиб чиқилган моллар билан солиштирганда, ўша жаҳаннамда яна шунчаси қолармиди?! Лекин озиқ-овқат омборхоналарини, ўнг томондагисини ҳисобга олмаганда, ҳозир ҳам бемалол асраб қолиш мумкин эди, машина ҳамда кўпроқ тартиб-иитизом бўлса, бас эди. Бироқ бутун леспромхозда ягона «ўт ўчирув-чи»ни бундан икки йил буруноқ эҳтиёт қисм сифатида ташиб кетишган, ҳисобда бору сонда йўқ эди…\n– Хампо-о… хампо-о! – деб ичидан овози базўр чиққанча у соғлом чаи қўли билан ҳовли ичини кўрсатарди. У ерда, ҳовлининг чап чеккасида ёнғин шафағи биқини ва елкаларини ёритган, букилган-турган, худди бениҳоя баҳайбат шарпага ўхшайдиган бир одам энгашиб-туриб, ҳадеб шишаларни гранатадек девордан ташқарига улоқтирар эди. Иван Петрович шоша-пиша у томонга югурди, лекин ундан олдинроқ қаердандир ўнг тарафдан сакраб чиққан Борис Тимофеевич қичқириб ўша одамга ташланди, шу қадар силтаб тортдики, итқитиб юборай деди. Яна ташланди… Анов одам урмоқчи бўлтиб шиша кўтарди. У эҳтимол урарди ҳам, буиақа пайтда ҳамма нарса бўлиши мумкин, лекин Иван Петрович етиб келиб, шишани ушлаб қолди. Бу учига чиққан архаровчилардан бири бўлиб, уни нима учундир хотинча ном билан Соня деб чиқиришар, Ивап Петрович у билан бир ёқалашиб ҳам кўрган эди. Соня Иван Петровичнинг қўлидан шишани юлқиб олди, уни бир чеккага ташлади-да, бу тоифа кимсалар ичида қабул қилинган чулчутча лаҳжада оҳанжама билан пўписа қилди:\nИван Петрович Андрей билан гаплашди, икковлари ҳам буни ўз одамларимиз қилган деган фикрга келдилар. Ҳаммасини фақат келгиндилардан кўриш кулгили эди. Йўқ, бир жойда яшаб, бир жойда ишлаб, борди-келди қилиб турган ўзимизнинг одамлар ҳам, эски гапдан қолмай қонун сўқадиган, виждон, диёнат ҳақида сафсата сотадиган ҳар бир кишига чап кўз билан қарайдиган бўлиб қолишди. Иван Петрович тилини тийиб юришни билмасди, тилини тиядиган бўлса, ўзини одам ўрнида кўрмасди, у мажлисларда ўрнидан шартта туриб, ўрмон кесилаётган ерларда, пастки омборларда, гараж ва магазинларда бўлаётган номаъқулчиликларни дангал айтарди. Шунда ўзимизнинг одамлар Иван Петровични яниб қўйишарди, унга ўдағайлашарди. Иван Петрович ҳамманинг кўз ўнгида рўй бераётган, ҳамма одатланиб бораётган нарсалар ҳақида гапирарди – ўрмонда техникани ўринсиз ва раҳмсиз суратда тилкалашаётгани ва ёҳуд ўз шахсий эҳтиёжи юзасидан уни бекордан бекор дам сог, дам носоғ – маст-аласт ҳолда ўнлаб чақирим жойга ҳайдаб боришаётгани, куппа-кундузи янги тилинган тахталарни ташиб кетишаётгани, леспромхоз йўлларида накладнойларда кўрсатилган турли мол-ашёлар ғойиб бўлаётгани, улар ўрнида савдо ишини енгиллаштириб, фақат пул пайдо бўлаётгани, техника хавфсизлигига риоя қилмай, дарёдаги мўрт муз устига тракторчиларни ёғоч туширишга мажбур қилишаётгани, яна… Аҳвол шу даражага бориб етдики, Борис Тимофеевич ишдан бўйин товлаётган бригадани инсофга келтириш учун ойлик берилганининг эртасига ҳеч кимга билдирмай, брезент сумкасига икки шиша арақ солиб, ўрмон кесувчиларга олиб борган. Улар буни худди профсоюз томонидан текинга бериладиган уч думалоқ чойдай бемалол олаверадиган бўлиб қолишган.\n– Нима ўзи бу – кўзми ё пешонами? – деб бобиллаб қоларди Борис Тимофеевич, лекин унинг товушида на иддао, на жавобталаб савол бўларди. – Нега сен ҳадеб шу нарсаларга тирғилаверасан? Кўряпсан-ку, ҳаётимиз плансиз эмас…\n– План, дейсанми? План?! Бундан кўра плансиз яшаганимиз минг марта яхшийди!.. Бизга бутунлай бошқача план керак – ёғоч кубометрларини эмас, юракларини ҳам ҳисобга олсин! Қанча дилларни йўқотдик, қанчасини бой бердик, жаҳаннамга жўнатдик ва энди бизга қанчаси қолди, ана шулар ҳам саноққа кирсин!.. План!.. Бир эслаб кўр, қандай эди… борингки, беш йил илгари…»\n– Кечикмай, унни ташиб олиш керак, Иван Петрович. Буларнинг бари… – у ёнаётган томонга қараб ҳафсаласи пир бўлиб қўл силтади.\n– Унсиз қолса, унда… Унсиз илож йўқ.\n– Олдин, Иван Иетрович, унни ташийлик. Вуларнинг бари…– у боя омбордагидай яна қўлини силтади.\n– Бошлиқ йиғмоқчи эди…\n– Вой, Иван, анавини қара! – деб типирчилаб қолди хотини нима дейишини билмасдан. Қарайдиган нарсалар эса кўп эди, — Ановини кўр! – у ўнг томонда олисроқда устки кийимини ечиб ташлаб, пирилдоқдай айланиб танасига шоша-пиша ниманидир ўраётган, ёнғин шуъласи тушиб турган шарпани кўрсатдп. Бу архаровчилардан аллаким эди. Иван Петрович уларни ғимнрлаган ва юлқинган хатти-ҳаракатларидан дарҳол ажратиб оларди.\n– Нима бўляпти ўзи, а, Иван?! Нима бўляпти?! Ҳамма ташиб кетяпти. Клавка Стригунова чўнтагини гўлдириб қутичалар олди. Уларнинг ичига дазмол солинмагандир ахир, бирон нима бўлса керак, а!.. Ичларига солишяпти, қўйни-қўнжиларига тиқишяпти!… Шишалар-чи, анави шишалар!..\nҲа, бу ёрда ўнта Миша Хампо бўлса ҳам, ҳеч нарса қилолмайди. Хампо каттароқ, кўзга кўринарлироқ бирон нарсани олиб чиқиб кетишмасин деб, қоровуллик қилянти, буларни эса…\nКейин тағин умидсизлик бағридан бош кўтариб чиқар, бошқаларнинг ҳам кўнглини кўтарар, умидсизликдан баланд девор ясар, девор ортида эса… Э, менга деса, бари алангаи оташга айланиб, ёниб кетмайдими.\n– Сен шуни билиб қўй, қонунчи, меҳнат ва кураш қаҳрамони… Сен билан бизнинг ишимиз йўқ, сенинг ҳам биз билан ишинг бўлмасин. Мабодо, бизга осиладиган бўлсанг, биз ҳам сенга осиламиз.\n– Қум-ку майли, дарров тузатса бўлади. Лекин мабодо, Иван Петрович, туз ташлашса борми… уйимиз куйди деяверинг. Ана унда ҳолимиз хароб.\nЙиллик ҳисобот мажлисида Пван Петровичга гилам олиш учун талон мукофот беришди. У ўрнидан туриб, ишнинг пачавасинп чиқарди: талондан воз кечди, менга гилтам керакмас деди. Унга на мукофот ва на қурмат-эътибор керак, унга бошқа бир томондан тирговуч тираб гўхтатиб қўйилмайдиган иш, орқадан келиб, қоқиб, чалиб, йиқитмайдиган ҳаёт керак. У шуни айтди. Агар планни бажарсак, бошқа ҳамма нарсаларни созу аъло деб кўрсатишга уринамиз. Қачонгача плап ичида рўй бераётган барча бемазагарчиликларни яна планнинг ўзи билан оқлаймиз ва хаспўшлаймиз? Иван Петрович шуларни асабийлашиб, йиғламоқдан бери бўлиб гапирди. Унинг архаровчилардан хафа жойи йўқ эди — уларнииг нимасидан қам хафа бўлади? Иван Петрович ўз одамларимиздан куярди, нега улар бунчалик кингайиб, сабру тоқатли бўлиб қолишди, нега улар ҳар бир ўзгариш – яхшиликка деб чиппа-чин ишониб юришибди? Иван Петрович қизишиб сўзларкан, яна кечалари ўй-ўйлаб, боши охири деворга бориб тақаладиган ерга келди: ахир, наҳотки, буни ёлгиз унинг ўзи кўраётгап на тушунаётган бўлса, наҳот, бошқа ҳеч ким кўрмаяпти ва англамаяпти? Агар бир ўзи бўлса, унда нега? Кўриш ва тушунишнинг нима кераги бор? Бу ҳақиқий кўриш ва ҳақиқий тушунишмикин? Унинг ўзи тўгриман деб, қаттиқ туриб олиб, шу туриб олганча, қийшайиб кетмадимикин?\n— У мен эмас эдим, – деди хотини соддалик билан. – Кимдир сени қутқарай деб, менинг қўлларимни ушлаб, кучини берган. Менинг эсимда йўқ. Оғирлиги билинмади.\n– Бўпти. унда, Иван… рост, Борькани ҳам соғипиб кетдик… – деди.\nУ хотини тилига чиқармай, дилида сақлаб қолгап сўзларни ҳам эшитишга ўрганган эди. Борькани соғинишди, лекин шундай бўлиши керакмиди, наҳот шундай…\nИван Петрович, Тепляков ёрмаларни таший бошлаганлигини кўрди. Жуда соз, эҳтимол уларни ҳам улгурганча қутқариш керак… Иложи бўлса, ҳаммасини ташиб олса, қанийди, лекин қўшни омборхонадаги ёнғин шоширар, ёрмалар тирбанд қилиб қўйилган умумий девор қисирлаб, анча қизиб бормоқда эди. Тепляковга мадад бўлсин деб, Иван Петрович бир гал ун, бир гал ёрма ташишга қарор қилди. Омбор ичи хира тортиб ўлик тусга кирди, ҳаммаёқни ун ғубори қоплади, эшикка тушаётган аланга кўлкалари хира тортди, энди фақат қандга тушиб шуълаланарди. Эшикдан чопиб кираётганларида ўнг томонда ва чиқаётганларида чап томонда борган сари кўпроқ оғир ҳовур гупиллаб урарди.\nЛекин ҳозир ўғрининг ўзи ҳам қанчалар ўзгариб кетди, бу бир иблисгагина аён. Дам эси кириб катта бўлиб қолган болалар байрам кунлари ёшгина муаллимларига ёқиш учун бировларнинг товуқхоналарига тушиб хўрозларнинг каллаларини олишади, дам ўзи тўқ, усти бут валакисаланглар кампирнинг ўтин ёрдираман, ўтин ёрганларни зиёфат қиламан деб, бир амаллаб магазиндан ташиб йиққан бор буд-шудини ўмариб кетишади. Илгарилари ҳам бўларди… Лекин бунақаси энди учраяпти: ҳалиги товуқхонага тушган шумтакаларнинг бири уйида байрам дастурхони ёзилган муаллимага туғишган ука бўлиб чиқса, бунга нима дейсиз? Кампир бечоранинг қазноғини ўмарган азамат шумтакалар эса. Кампирнинг ўтинини ёриб, зиёфатини емоқни кўзлаган, лекин зиёфатни еб, ишдан бўйин товлаганларнинг худди ўзи бўлиб чиқса, буни нима деб тушунтирасиз?\nТўкинчиликдан гап кетса… Тўкинчилик, ҳа, у зарур, усиз одам гўштдан ажралган суякдай лақирлаб қолади. Аммо тўкинчилик – бу ўзингга, ўз атрофингга ва ўзингдан кейинга захирагина эмас, жиғилдон деган балони қондириш учун бугун ва эрта талаб қилинадиган нарсаларнинг ўзигинамас, балки ўзингни ҳам кўрсатиш ва бошқаларни ҳам доғда қолдириш учун асқотадиган нарса. Агарда ана шундай бўлганда, ҳаммаси қанчалар оддий бўларди. Лекин иссиққина оғилхонадаги бўрдоқи уни гўшт учун боқишаётганини билмаслиги мумкин эмас, чунки унинг кичкина-кичкина ва ёғ босган кўзлари борки, шу кўзлар билан у гўштга боқилмайдиганларнинг иши – овқат ейиш-у, ҳаёт – овқат ейдиган вақтни кутишдангина иборат эмаслигини кўришга қодир. Тўкинчиликни яратадиган бутун бошли воситалар билан ўзини қуршаб олган одам шу тўкинчилик ичида ўзига хос алоҳида, ўзидан тўқиб чиқарилган бир нимага эга бўлуши шарт, кўрганни юлиб-юлқиб чангалга олишнинг ўзи билангина иш бўлмайди, яна аллақандай сабабиятли ва назорат қилиб турадиган, тўкинчиликни ўз-ўзига зид суратда қутисининг тўла эканлигидан хижолатга тушишга мажбур қиладиган бир нималар ҳам керак.\nАфонянинг сўрагани бу эмас, Иван Петровичнинг жавоби ҳам бу эмасди. Бумас… Ниҳоят, Афоня деди:\n– «Кимдир»инг ким Иван Петрович? — гўё инграб юборгандай бўлиб сўради Афоня. – Эҳ!.. Наҳот, шундай ташлаб кетаверсак, а?! Қип-яланғоч қиламиз-да, ташлаб кетамиз! Олинглар, мен тўйдим, деймиз.\n– Эҳ, Иван Петрович,– қандайдир енгил тортиб, шу билан бирга аламли кулди Афоня. – Мундай кўзингни очиб қара: атрофингда қанча ўйинчоқлар бор… Меники балки, ортиқчалик қилмас?\nХампо буларнинг кимлигию нималигини энди кўриб улгурган эдики, ён томондан қаттиқ зарб тушди. У қўлини чўзиб Соняни бўйнидан қисиб ўзига маҳкам тортди. Соня чўчқадай чинқириб, ўзини ҳар томонга ташлаб, Миша амакининг бўксасига тепмоқчи бўларди. Яна Миша амакини оғир бир нарса билан икки-уч урдилар. Миша амаки ким ураётганини кўриш учун бошини чўза, лекин сира бўйни чўзилмас, фақат ишдан чиққан, унга бўйсунмайдиган қўли билан ўзини тўсишга ҳаракат қилар эди. Уни чунонам уришар, ургандан уришар, ургандан уришар эди…\nМилиционер ва терговчини кутишарди. Бир эмас, икки эмас, уч-тўрт комиссия келишиии кутишарди, энди уларнииг кети узилмайди… Ўз бошлиқлари ва ундан ҳам юқори турадиганларни кутишарди. Иш соати бошланиши биланоқ барча керакли ерларга телеграммалар жўнатилган эди. Хеч ким ишга чиқмаган. Гараж ҳам, кўчалар ҳам жимжит, қуйи омбордан ҳам тиқ этган товуш эшитилмасди. Кутардилар.\n– Яшаб кўрайлик, – яралари безовта қилибми ёҳуд дили нотинч бўлибми, деди Афоня. – Ёруғ дунёда яшаш – оғир ҳунар экан, Иван Петрович, лекин бари-бир… Барибир яшаш керак.\nВалентин Распутиннинг «Омон бўлсанг, унутма» ва «Сўнгги муҳлат» қиссаларини ёрдамида мутолаа қилинг\nValentin Rasputin. Omon bo’lsang,unutma. Qissa\nValentin Rasputin. So’nggi Muhlat\nTeg(lar) Ibrohim G'afurovValentin RasputinXurshid Davron


Бош сахифа > Янгиликлар > ВИЛОЯТДА КАРАНТИНГА ОЛИНГАНЛАР СОНИ ОРТМОҚДА\nВИЛОЯТДА КАРАНТИНГА ОЛИНГАНЛАР СОНИ ОРТМОҚДА\nНавоий вилояти Санитария-эпидемиологик осойишталик марказининг маълумотларига кўра, 2020 йил 19 май соат 13:30 ҳолатига кўра, Навоий вилояти бўйича коронавирус инфекциясига чалинган фуқаролар умумий рўйхатда 29 нафар эканлиги қайд этилмоқда.\nЖумладан, Зарафшон шаҳар юқумли касалликлар шифохонасида инфекция аниқланган 27 нафар бемор даволанаётган бўлса, бир неча кун аввал икки нафар (она-бола) бемор буткул тузалиб, реабилитацияга жўнатилган эди.\nАйни пайтда вилоят бўйича 4757 нафар фуқаро карантинга олинган бўлиб, уларнинг 4116 нафари уй шароитида, 641 нафари эса стационар назоратдагилардир.\nКарантиндагиларнинг асосий қисми Зарафшон шаҳри ҳиссасига тўғри келади. Яъни, 2064 нафар киши умумий карантинда бўлса, шундан, 566 нафари стационар, 1498 нафари эса уй шароитида карантинга олинди.\nНавоий шаҳрида эса 12 нафар аҳоли стационар ҳамда 34 нафари уй шароитида карантинга олинган.\nХатирчи туманида умумий 493 нафар фуқаро карантинга олинган бўлиб, шундан 22 нафари стационар карантинда бўлиб турибди. Қолган аҳоли эса уй шароитида карантинда.\nКонимех туманида ҳам жами 86 нафар аҳоли карантинга олинган бўлиб, шундан 41 нафари стационар ҳамда 45 нафари уй шароитида.\nБундан ташқари, Кармана туманида 97 нафар, Навбаҳор туманида 603 нафар, Нурота туманида 219 нафар, Қизилтепа туманида 1037 нафар, Учқудуқ туманида эса 83 нафар, Томди туманида ҳам 29 нафар фуқаролар уй шароитида карантинга олинган.\nШундай экан, ўзингиз ва яқинларингиз саломатлигига бефарқ бўлманг. Карантин қоидаларига амал қилинг.\nНавоий вилояти ҳокимлиги ахборот хизмати\nКўрилганлар сони: 1334


8130 Ўқиш режими + -\n[gallery link="file" size="medium" ids="8086,6057,5915,5809,5808,5807,5806,5804,5571,6241,6256,6193,6100,6171"]\n«Бизларга Рамазон ойи рўзасини фарз қилган Аллоҳ таолога ҳамду санолар бўлсин!\nРамазон кечаларини бедор ўтказишни бизга суннат қилган Расули aкрам соллаллоҳу алайҳи васалламга саловату саломлар бўлсин!»\nБу сўзлар ҳар йили Рамазон ойининг кечаларида масжидлардаги илмий-маърифий суҳбатларда Шайх ҳазратлари томонидан янграр эди. Энди биз бу сўзларни жонли эшитиш бахтидан маҳруммиз, чунки уларни дилларимизга сингдириб келган Ҳазратимиз йўқлар.\nРамазон – ойларнинг султони. У нафақат биз мусулмонлар учун, балки бутун инсоният учун энг афзал ойдир. Бу ойнинг улуғлиги ҳақида Қуръони Карим ва ҳадиси шарифларда кўплаб маълумотлар келган. Шу билан бирга, бу ойнинг файзига файз, виқорига виқор қўшиб турадиган Ҳазратимиз ҳам бор эдилар. Афсуски, бу йил бу фазилат йўқ.\nТан олишимиз керак, Рамазон ойининг қанчалар муқаддас ва хайр-баракага тўла ой эканини яхши билмасдик. Ҳазратнинг китобларини ўқиб, маърузаларини эшитгачгина, бу ой биз ўйлагандан анча буюк эканини билдик, ҳис қилдик. Айниқса, Ҳазратнинг таровеҳ намозларида қиладиган илмий суҳбатлари Рамазоннинг шукуҳини яна‑да орттирар эди. У киши ҳамиша жамоатни руҳлантириб турардилар. Одамларда ёзнинг жазирамасида, йилнинг энг узун кунларида, 40–45 даража иссиқда шавқу завқ билан рўза тутишга иштиёқ уйғота олардилар. Биргина «Тутган рўзаларимиз бизларни қўлимиздан тутиб, «Райён» деган эшикдан жаннатга олиб кирсин!» деган дуоларининг ўзиёқ эндигина рўза тутишни бошлаган одамнинг ҳам бу ибодатга бўлган рағбатини ошириб, ёзнинг иссиғию, ташналик машаққатини унуттириб юборар эди.\nҲа, Ҳазратим! Энди Рамазонлар сизсиз келади. Энди таровеҳлар сизсиз ўқилади. Энди миллион марта соғинсак‑да, дийдорингизни бизга туҳфа этадиган суҳбатларингиз йўқ! Ҳеч кимни, ҳеч бир соҳани қўймай қамраб оладиган, ҳаммани дилдан йиғлатадиган дуоларингиз йўқ!\nҲазратим, бу гаплар маддоҳлик эмас. Зотан, маддоҳлик мадҳ қилинаётган шахс тарафидан ниманидир умид қилиш билан кечади. Бизнинг эса ҳеч нарсадан умидимиз йўқ. Биз Сизда бор фазилатларни эсга олмоқдамиз, файзингизни васф этмоқдамиз, холос. Бу ҳам бўлса, Сизни соғинганимиздан, қадрингиз ўтганиданир.\nАзиз Ҳазратим! Мубашшир Аҳмад жаноблари айтганларидек, Сиз дунёмизга бир келиб-кетдингиз. Бу гапнинг тагида улкан ҳақиқат ётибди. Сизнинг бошқа қилган ишларингизни бир четга қўйиб туриб, нурли сиймойингизга термулиб туриб ҳам англаб олса бўладики, Сиз дунё ишларига шўнғиган биз ношудларнинг ичимизга бир келиб, динимиз таълимотларини етказиб, яна қайтиб кетдингиз.\nАзиз Ҳазратим! Жигаргўшангиз Оминахон айтганларидек, Сиз бутун мусулмон умматини етим қилиб кетдингиз.\nАзиз Ҳазратим! Дилбандингиз Одинахон каби биз ҳам Сизга алвидо демаймиз, чунки биз ҳам охират диёрида Сиз билан учрашиш умидидамиз.\nМен ҳар доим яқин танишларимга: «Биз ҳали қиёматда Ҳазрат хусусида ҳам сўраламиз: у кишининг илмларидан қанчалар фойдаландик, қанчалар амал қилдик, асарларини ўқидикми, йўқми – ҳамма‑ҳаммасидан сўраламиз», дер эдим. Бу гапни ҳозир ҳам айтаман.\nБундан кейин Рамазонда бўладиган хатми Қуръонлар Сизга бағишланади, иншааллоҳ. Зеро, Сиз бунга хақлисиз. Ҳар намоздан сўнг, ифтор олдидан дуолар тўхтовсиз қабул бўладиган онларда ҳаққингизга дуолар қиламиз, албатта.\nДарвоқеа, яқинда ўғил кўрдим. Яхши ният билан унга Сизнинг муборак исмингизни қўйдим. Буни анчадан буён орзу қилиб юрардим. Оиламизда биров шу исмни қўйиб олмаса‑да, деган хавотирим ҳам бор эди. Аллоҳга ҳамдлар бўлсинки, оилада бу исм менинг ўғилчамга насиб қилди, уни Муҳаммад Содиқ деб атадик. Аллоҳим Сиздек Муҳаммад Содиқларни кўпайтирсин ва уларни тарбиялашда бизга ҳам отангиз Муҳаммад Юсуфга бергандек ҳиммат ато этсин.\nҲасанхон Яҳё Абдулмажид таҳрири\n05:18 / 10.02.2017 10653\n08:44 / 31.03.2019 581\n19:35 / 26.12.2016 2298\n01:31 / 10.01.2017 1731


Уюшмаган ёшлар ва уларнинг ота-оналари «Кардар маҳсулотлар ишлаб чиқариш» МЧЖга саёҳат уюштиришди (фото)- Kruz.uz\nУюшмаган ёшлар ва уларнинг ота-оналари «Кардар маҳсулотлар ишлаб чиқариш» МЧЖга саёҳат уюштиришди (фото)\n12:39, 05.08.2017 2157 0 Иқтисодиёт\nТадбиркорлар ва ишбилармонлар ҳаракати – Ўзбекистон Либерал-демократик партияси Нукус шаҳар Кенгаши томонидан жорий йилнинг 5 август куни «Тадбиркорлик давр талаби» мавзусида «Кардар маҳсулотлар ишлаб чиқариш» МЧЖда ушумаган ёшларга кенг имкониятлар яратиш, уларнинг бандлигини таъминлаш, ишлаб чиқариш жараёни билан уларни таништириш мақсадида саёҳа туюштирди.\nЎтказилган тадбирда Нукус шаҳридаги «Ҳаво жўли» МФЙ, «Айдин жол» МФЙ, «Шимбай шайхана» МФЙ ва «Батаника бағи» МФЙдан келган 15 дан ортиқ уюшмаган ёшлар ва уларнинг ота-оналари иштирок этишди.\nТадбирни O’zLiDeP Қорақалпоғистон Республикаси Кенгаши матбуот хизмати ходими Фурқат Юсупов, O’zLiDeP Нукус шаҳар Кенгаши БПТ билан бирга ишловчи бош консултанти Э.Бекимбетовалар олиб боришди. «Кардар маҳсулотлар ишлаб чиқариш» МЧЖ мененджери Арислан Турсинбеков иштирокчиларни корхона фаолияти билан таништирди ва қатнашувчилар ишлаб чиқариш жараёнларини томоша қилиб, ўзларини қизиқтирган бир қатор саволларга жавоб олишиди.\n«Кардар маҳсулотлар ишлаб чиқариш» МЧЖ ўз фаолиятини 2014 йили 34 ходим билан бошлаган бўлса, бугунги кунда корхонадаги 100 га яқин махсулотларни 150 дан ортиқ ишчи ишламоқда. Шулардан 60 дан ортиғи колледж битирувчилари бўлиб ҳисобланади. Шунингдек, яқин орада иссиқлик манбаи маҳсулотларини ишлаб чиқарадиган янги завод ҳам ишга туширилиши кутилмоқда.\nТадбир якунида бир қатор уюшмаган ёшлар корхонага ишга кириш учун анкеталар тўлдиришди ва яқин кунлар ичида улар орасида энг муносиблари ишга олинади.


Доллар баҳоси тушди, нарх-наво пасаймади\n25 октябр 2020, Тошкент вақти: 16:06\nЎзбекистон бозорларига ХХ асрнинг 90-йилларида кириб келган АҚШ доллари ўтган давр мобайнида ўз қадрини бир неча бор синаб кўрди.\nЯқин-яқинларгача Ўзбекистонда нарх-наво АҚШ долларининг чайқов бозордаги қадр-қиймати билан боғлиқ эди. Бундан бир қанча вақт муқаддам 1 доллар 1500-1600 сўмга чиққанини кўпчилик яхши эслайди. Ўтган йилдан бошлаб эса долларнинг курси пасайиб, Марказий банк ва чайқов бозор курслари тенглашиб қолди. 29 январда расмий курс 984 сўм 61 тийин эди. Тижорат банклари эса сотиб олиш ва сотиш курсларини ўзлари белгилайди. Лекин бу расмий курсдан кўп ҳам фарқ қилмайди.\nХўш, долларнинг қиймати 1500 сўмдан 984 сўмга тушгач, ички бозордаги нарх-навога қанчалик таъсир кўрсатди?\nХаридорларнинг сўзларига қараганда, бу ҳолат маҳсулотларнинг нархига унчалик таъсир кўрсатмаган. Айниқса, маиший техника воситаларининг баҳосида ўзгариш деярли йўқ.\nТошкентнинг Навоий кўчасидаги савдо қаторида экрани 51 сантиметр бўлган LG телевизорлари ўтган йили 220 минг сўм атрофида сотилган эди. Бугунги кунга келиб ҳам унинг нархи деярли ўзгармаган.\nМаиший техника воситалари билан савдо қиладиган дўкон сотувчиларидан бирининг айтишича, телевизор, дазмол, совутгич каби рўзғорбоп товарларнинг нархи тушмаётганига сабаб доллар баҳоси пасайгани билан божхона тўловларининг ошиб бораётганидир. Бож тўлови маҳсулот нархининг 70 фоизини ташкил этади. Транспорт ва бошқа харажатлар билан уларнинг баҳоси аҳолига етиб боргунча асл қийматидан икки баробаргача ортиб кетади.\nИқтисодчиларнинг фикрича, нарх-навони кузатаётганда аҳолининг харид қувватини ва эҳтиёжини ҳам ҳисобга олиш керак. Бироқ Ўзбекистон аҳолисининг ҳозирги иқтисодий аҳволидан келиб чиқиладиган бўлса, нарх-навонинг пасаймаётганига божхона тўловининг юқорилиги ва импортёрлар ўртасида рақобатнинг йўқлиги сабабдир.


Ўзбекистон вазири Абдулазиз Комилов бугун Кобулда “Толибон” вазири Мавлавий Амир Хон Муттақий билан учрашгани ҳақида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n16:21 - Ўзбекистон вазири Абдулазиз Комилов бугун Кобулда “Толибон” вазири Мавлавий Амир Хон Муттақий билан учрашгани ҳақида\nЎзбекистон Ташқи Ишлар Вазири Абдулазиз Комилов бошчилигидаги делегация 7 октябр куни Афғонистон Ислом Амирлиги Ташқи Ишлар Вазири в.б. Мавлавий Амир Хон Муттақий билан учрашув ўтказгани ҳақида Афғонистон вазирлиги хабар берибди.\nЭълон қилинган суратларда Абдулазиз Комиловга президентнинг Афғонистон бўйича махсус вакили Исматулла Эргашев ва бошқа делегация вакиллари ҳамроҳлик қилганини кўриш мумкин. Табиий, учрашув Афғонистон пойтахти Кобулда бўлиб ўтган.\nМавлавий Амир Хон Муттақий мамлакатдаги вазият ўз изига тушаётганини айтиб ўтган, шунингдек, Ўзбекистоннинг Афғонистонга нисбатан ташқи сиёсати бошқа омилларга боғлиқ эмаслигига ишонч билдирган.\nАбдулазиз Комилов Афғонистон Ислом Амирлиги тез кунларда халқаро ҳамжамиятда ўзининг мустаҳкам ўрнига эга бўлиши ва Ўзбекистон савдо, транзит ва энергетика соҳасида ўз зиммасига олган мажбуриятларига содиқ қолишини таъкидлаганмиш.\nАфғон вазири Мозори Шариф аэропорти реконструкцияси ва бошқа ёрдамлар учун Ўзбекистон тарафига миннатдорчилик изҳор этибди.\nЎзбекистон Ташқи Ишлар Вазирлиги ҳозиргача бу учрашув юзасидан расмий маълумот бермабди.\nЭслатиш керакки, жорий йилнинг 2 октябрь куни Ўзбекистоннинг Афғонистондаги элчиси Ёдгорхўжа Шодмонов бошчилигидаги делегация ҳам Кобулда Мавлавий Ташқи Ишлар Вазири в.б. Амирхон Муттақий билан учрашганди.\nЎша учрашувда икки томонлама муносабатлар, хусусан, Мозори Шариф ва Қобул аэропортларини реконструкция қилиш ва икки давлат ўртасида авиақатновларни тиклаш масаласи кўрилганлиги ўз вақтида хабар қилинган эди.\nХуллас, шунақа гаплар ва афғонларнинг расмлари бизда ҳам эълон қилинганини ўрганиб олдингиз. Буёғи нима бўлади? Кўрамиз!!!


Портлашдан саноқли соат ўтиб ўтмай¸ Бишкек расмийлари айбни Ўзбекистон исломий ҳаракатига тўнкади.\nБошдан ўтказган табиб...\nОзодликнинг Эркин микрофон рукнига Бухоро вилоятидан қўнғироқ қилган Шавкат ўзбек қизларининг жанубий кореяликларга турмушга чиқишини қўллаб-қувватламаслигини ва ўзбекистонлик опа-сингилларга буни тавсия қилмаслигини айтди. Шавкат бунинг боисини шундай изоҳлади.\n- Кечагина Кореяга турмушга чиққан опаларимиз, сингилларимиз ҳақида гап бўлган эди. Мен Кореядаги опа-сингилларимизнинг фикрларини эшитдим. Мен ўзим ҳам Кореяда бўлганман. Кеча йиғлаб гапиришдию. У ерда ҳаëт жуда ҳам қийин. Албатта¸ турмушга чиқиб у ëққа борганлар жуда ҳам қийналади. Менинг фикримда энди. Ўзим бўлганим учун айтаман.\nОзодлик: Нимадан қийналишади?\n- Ҳам руҳан, ҳам жисмонан қийналади. Айтмоқчиманки, уларда ҳаëт шунақаки, русчасига айтганда¸ улар занятий халқ. Биз эркин юрамизку. Улар эрталабдан кечагача ишлашади. Улар бор жойда эрталабдан кечгача тик оëқда туриб ишлашади. Агар уйда ўтириб қолган бўлса, болалари бўлса, фақта корейсча гаплашади улар. Корейслар ўзбекчани тан олмайди ҳам. Айтмоқчиманки, опа-сингилларимиз ўйлаб иш қилишса. У ëқда жуда қийналиб қолишади. Ўзимизда ҳамма шароитлар яхши¸ Худога шукур. Секин-секин ҳаммаси яхши бўлаяпти. Мен шу ëқларга турмушга чиқишни маслаҳат бермасдимда. Ҳақиқатан ривожланган давлат. Лекин уларнинг ҳаëти бизга тўғри келмайди. Сингилларимиз иложи борича ўзимизнинг ўзбекларга, мусулмонларга борига шукур қилиб турмуш қуриб яшашларига нима етсин¸ дейди бухоролик суҳбатдош Шавкат.\nНаҳотки шу даражага етдик?!\nЯқинда Озодликка Хитойдан қўнғироқ қилган Раъно исмли жувон бу мамлакатда фоҳишалик орқасидан кун кечираётгани ва айни пайтда Ўзбекистондаги оиласи ва яқинларини боқаётганига иқрор бўлган эди. 30 ноябр куни Самарқанд вилоятидан қўнғироқ қилган Бобомурод Мавлонов ўзбекистонлик хотин-қизларининг Хитойда фоҳишалик орқасидан пул топиб Ўзбекистондаги муаммоларини ҳал қилаётганига қарши эканини таъкидлаб¸ уларни ҳалол ишлаб кун кечиришга чақирди.\n- Хитойга бориб фоҳишалик қилаëтган Раънохонга жавоб бермоқчиманда. У фоҳишалик ҳам ҳаëт манбаи деб тушунаяпти. Шу билан кунни ўтказиб, ўзининг турмушини яхшилашга ҳаракат қилаяпти. Бу биринчидан¸ мусулмончиликка умуман тўғри келмайдиган гап. Фоҳишалик қилиб кун кўриш бу, ундан кўра ўлим афзал¸ деб биламан мен.\nУ “Мен фоҳишаликдан пул топиб, укамни уйлантираман. Укамнинг келажагини яхшилайман” деган гапни гапирди. Эртага укаси катта бўлади. Ниманинг ҳисобига бахтли бўлди, ниманинг ҳисобига уйли-жойли бўлди, келажакда¸ албатта¸ буни биладику. Лекин мен шундай тушунаманки, мусулмончиликка, ўзбекчиликка ҳам умуман тўғри келмайдиган иш бу. Агарда куни ўтмай қолган тақдирда ҳам бошқа иш қилиш мумкинку. Бировнинг кирини ювиш мумкин,бировнинг эшигида ишлаш мумкин, эшигини супуриш мумкин, полини ювиш мумкин. Фоҳишалик қилиш ўлимдан ҳам ëмон нарса. Одамлар ишлаяптику, куни ўтаяпти. Қийинчилик билан ўтаяпти, лекин фоҳишалик қилиш шартмиди?\nМен жуда хафа бўлдимки, Ўзбекистондан 100дан зиëд қиз болалар шу ëқда фоҳишалик қилаяпти экан. Ўзбекистон деган битта давлат бор, унинг раҳбарлари бор, халқи бор. Наҳотки шу даражага биз етган бўлсак? Ҳар қанча қийинчилик бўлган тақдирда ҳам меҳнат қилиб яшаганга келмайди. “Фоҳишалик билан кун кўраяпман” дейди. Фоҳишаликни ўзига эп кўраяпти. Ундан кўра ўлим афзал деб биламан. Мен қаршиман шу қизчанинг фикрига¸ дейди самарқандлик Бобомурод Мавлонов.\n"Ўзи портлатиб¸ ўзбекларни террорчи деяпти..."\nРоссиянинг Новосибирск шаҳридан қўнғироқ қилган ўшлик Қаҳҳоржон Абдусатторов Қирғизистонда ўзбекларга нисбатан катта адолатсизлик бўлаётганидан нолиди. Қаҳҳоржон ака халқаро кузатувчилар Қирғизистонга бориб маҳаллий расмийлар эмас¸ балки ўзбеклар билан мулоқотда бўлса, асл вазиятдан воқиф бўлишларини айтди.\n- Ўшда бўлаëтган ахборотларни эшитаяпмиз. Яна тўполон бўлаяпти, яна ўзбекларни қийнаяпти экан. Ўзлари портлатиб, ўзбекларга тўнкаяпти экан. Дунë миқëсида булар қилганига яраша жазосини оладими, айбдорларни кўрсатиб айтадими ë ҳамма нарсани ўзлари қилиб ўзбекларга тўнкаб қўяверадими? Ҳамма бало шуларнинг қўлида бўлса. Ҳуқуқ-тартибот органида ë судда ўзбеклардан бирорта одам қолмаган бўлса. Ҳаммаси атрофда қирғизлар. Ўзларининг хоҳлаганини қилиб, ўзбекни айбдор қилиб, дунëга жар солаяпти булар.\nБўлган воқеаларни бориб текшириб, ҳозир бир комиссия борадиган бўлса ҳам уларнинг қўлига боради. Улар ҳамма ëқни кўрсатади. Қирғиз қилганни ҳам буни ўзбек қилган дейди. Уйи куйиб кетган ўзбекнинг уйини қирғизнинг уйи дейди. Тўғри, ҳаққоний, мустақил нималар бўладиган бўлса, шулар бориб, уларсиз, раҳбарларсиз текшириши керак. Текшириб, ҳеч кимни қўшмасдан ўзининг атрофига, маҳаллаларга бориб комиссия, “Бу кимнинг уйи? Ким ўлди? Нима бўлди?” деб ўзи текшириши керак. Комиссия боради. Бориб тўғри қирғизларнинг қўлига тушиб, қирғизлар хоҳлаганини айтиб-айтиб кетаяпти. Келган комиссияни ўзбеклар билан учраштирмаса. “Сени отаман, чопаман” деб ўзбекларга угрожат қилиб мана бунақа дейсан деса, улар қўрққанидан шу нарсани гапираяпти. Ўша ерда машинасида айланиб кўриш керак, ëзиш керак¸ дейди Россиянинг Новосибирск шаҳридан қўнғироқ қилган ўшлик Қаҳҳоржон Абдусатторов.


Президентнинг 16.08.2017 йилдаги ПҚ–3221-сон қарори билан Темир йўлларда юк ва йўловчилар ташиш хавфсизлигини назорат қилиш давлат инспекциясининг асосий вазифалари ва фаолияти йўналишлари, тузилмаси ҳамда молиялаштириш манбалари белгиланди. Бу ҳақда Norma.uz хабар қилмоқда.\nДавлат инспекциясининг вазифалари:\n• темир йўл транспортида ташиш хавфсизлигини таъминлаш устидан давлат назоратини амалга ошириш;\n• темир йўл транспортида фойдаланилаётган маҳсулотларнинг техник жиҳатдан тартибга солиш соҳасидаги норматив ҳужжатлар талабларига мувофиқлигини назорат қилиш ҳамда уни сертификатлаштиришни амалга оширишни ташкил этиш;\n• тизимли асосда мулкида темир йўллар бўлган юридик шахслар ходимларининг малакасини ошириш ва қайта тайёрлаш;\n• темир йўлда ташиш хавфсизлиги соҳасида халқаро ташкилотлар билан ҳамкорликни амалга ошириш ва мамлакатимиз манфааатларини ифода этиш.\nБундан ташқари, жорий йилнинг 1 октябридан бошлаб Давлат инспекцияси маҳаллий ва халқаро йўналишлар бўйича темир йўл транспортида йўловчиларни ҳамда юкларни ташиш бўйича фаолиятни лицензиялашни амалга оширади.\nМаълумот учун: ҳозирги вақтда лицензиялар бериш тўғрисидаги қарорлар Вазирлар Маҳкамасининг Авиация ва темир йўл транспорти соҳасида фаолиятни лицензиялаш комиссияси томонидан қабул қилинмоқда.\nШунингдек, идоранинг тузилмасида Мулкида темир йўл бўлган юридик шахслар ходимларининг малакасини ошириш ва қайта тайёрлаш маркази ҳамда «Темир йўл маҳсулотларини сертификатлаштириш маркази» ДУК ва «Путур етказмайдиган назорат қилиш лабораторияси» ДУК ташкил этилди. Атроф-муҳитни муҳофаза қилиш йўл илмий-ишлаб чиқариш маркази тугатилди.\nТемир йўлларда юк ва йўловчилар ташиш хавфсизлигини назорат қилиш давлат инспекцияси Тошкент шаҳар, Миробод тумани, Туркистон кўчаси, 7-уй манзили бўйича жойлаштирилади.\nтемир йўл лицензия инспекция


Коронавирус кузатилмаган Туркманистон пандемия оқибатларидан азият чекмоқда | Interpress.uz\nБош саҳифаЯнгиликларЖаҳонКоронавирус кузатилмаган Туркманистон пандемия оқибатларидан азият чекмоқда\nКоронавирус кузатилмаган Туркманистон пандемия оқибатларидан азият чекмоқда\n21:49 | 05-03-2021\nБугунги кунда Туркманистон иқтисодиёти оғир аҳволни бошдан ўтказмоқда. Озиқ-овқатлар учун узундан-узоқ навбатлар, банкоматлар олдидаги талотўплар, иш ўринларининг оммавий қисқариши мамлакат учун ҳозирги вақтда одатий ҳолга айланган. Мустақил Туркманистон тарихидаги бугунги оғир инқирознинг охири, афтидан ҳали-бери тугайдиганга ўзшамаяпти.\nАқлбовар қилмас ютуқлар ҳақидаги давлат тарғиботига қарамасдан, ҳатто Арқадағнинг ўзида ҳам ҳаммаси жойида эканига шубҳа пайдо бўлган. Таҳлилчилар энергия заҳираларига бой давлатнинг бундай аҳволга тушиб қолиши сабабини ўқувсиз бошқарув ва ҳукуматнинг коррупциялашиб кетгани билан изоҳламоқдалар.\nМамлакатда ишсизлик даражаси бугунги кунда 60 фоизга етган. Охирги уч йил мобайнида давлат секторида ишловчи 80 фоиз туркманистонликларнинг бир неча ўн минг нафари иш жойидан айрилган.\nТуркманистондаги ҳозирги иқтисодий инқирозни ёши 40 дан ошганлар 1990-йиллардаги вазиятга менгзамоқдалар. Ўша пайтда эндигина мустақилликни қўлга киртган давлат озиқ-овқат ва молиявий масалаларда жиддий муаммоларга дуч келган, мамлакат тарихидаги бу давр “очарчилик йиллари” деб аталарди.\n90-йилларнинг очлик давридан Туркманистон жаҳон бозорида нефт ва газ нархининг кўтарилиши ҳамда углеводород экспорти ҳажмининг ошиб бориши эвазига чиқиб кетган эди. Газдоллари туфайли мамлакат иқтисодиёти барқарорлашди, аҳолига газ, электр қуввати ва ичимлик суви бепул тақдим этилди (бу имтиёзлар 2019 йилда мамлакат президенти Қурбонгули Бердимуҳаммедов томонидан бекор қилинди).\nҲукумат Туркманистон коронавирус пандемиясидан холи жаҳондаги саноқли давлатлардан бири деб бот-бот такрорлаган бўлсада, глобал пандемиянинг иқтисодий асоратлари туркман иқтисодиётига жиддий таъмир кўрсатаётганини Бердимуҳаммедов шахсан эътироф этди. Арқадағнинг фармойиши билан бир қанча қиммат лойиҳалар номаълум муддатга тўхтатилганининг сабаби ҳам шунда. Бироқ, расмий Ашхобод оддий халққа фойдаси тегмайдиган навбатдаги фешенебел меҳмонхоналар, бизнес-марказлар қуришдан, олабой ва велосипедларга ҳайкал ўрнатишдан тўхтагани йўқ. Айни бу пайтда эса одамлар нон ва кундалик эҳтиёж учун зарур маҳсулотларни харид қилиш учун давлат дўконлари олдига ярим тунда келиб навбатда турмоқда. Хуллас, ҳукумат “сезмаган” пандемия оғриқларини оддий халқ қийинчилик билан бошдан ўтказмоқда.


АҚШ мактаблари узра саёҳат (1-қисм) – «Умид» ИДУМИ\nChorshanba Oktyabr 12th, 2016 Chorshanba Oktyabr 12th, 2016 Чет эл таълим тизими 1та фикр билдирилган\nСайтимизда «Чет эл таълим тизими» рукни остида хориждаги мамлакатлар таълим тизими, таълим жараёни, хусусан мактаблари хақида маълумот беришни давом эттирган ҳолда, бугунги мақоламизни АҚШ мактабларидаги таълим жараёнига бағишладик. Мақоламиз икки қисмда бўлиб, биринчи қисмида маълумот, иккинчи қисмида АҚШ мактаблари ҳақида видеороликлар жой олади.\nФедерал бошқарувга асосланган АҚШда умуммиллий таълим стандарти мавжуд эмас. Икки асрлик тарихга эга Конституцияга кўра, ҳар бир штат таълим тизимини, жумладан, мактаб таълимини мустақил ташкил этади. Таълимнинг номарказлашган тарзда шаклланиши Америка давлатига хос бўлган ва бошқа бирор мамлакатда учрамайдиган тизимдир. Ҳар қандай мукаммал тизим ҳам замон талабидан келиб чиқиб ўзгариб боради. Америка мактаб таълимида амалга оширилаётган ислоҳотлар ҳам уни янада такомиллаштиришга қаратилган.\nҲаммаси IQга боғлиқ\nТизимдаги ўзгаришларга тўхталишдан аввал Америка мактаб таълимининг асосий хусусиятлари билан таништириб ўтсак. Қўшма Штатларда болалар 5 ёшдан бошланғич мактаб (elementary school)га қатнайди. Дастлабки йил тайёрлов муддати бўлиб, у умумий мактабга даврига кирмайди (бу “нолинчи” синф ҳам деб аталади). Олти ёшдан мактаб дастурига ўтилади. Бу боланинг келажагини ҳал қилувчи муҳим босқич. Негаки, шу даврда ўқувчиларнинг ақлий қобилият коэффициенти (IQ – Intelligence quotient) аниқланади. Боланинг илғор ёки қолоқ гуруҳлардан ўрин олиши айнан IQ кўрсаткичига боғлиқ.\nБошланғичда болаларнинг жамиятга тез ва соз мослашувини таъминлаш, уларда ижодий қобилиятни уйғотиш учун музей, театр ва бошқа маданий масканларга тез-тез экскурсия уюштирилади. Шунингдек, болалар навбатма-навбат ота-оналарининг иш жойлари билан танишадилар. Яъни бошланғичдаёқ уларда шифокор, журналист, полициячи, ўт ўчирувчи ёки cотувчи касби хусусида тасаввур шаклланади. Бу тажриба уларга келгусида касб танлашда асқотади.\n5-cинфдан кейин ўқиш ўрта мактаб (middle school)да давом этади. Ўрта мактаб айрим штатларда 5-, яна айримларида 6-cинфдан бошланади. Ушбу босқичда ўқувчи келажак режасини аниқлаб олиши, бирор касбнинг этагидан тутиш ёки олий ўқув юртида ўқиш борасида бир қарорга келиши керак.\nКейинги босқич – юқори мактаб (high school). Бу босқичда ўқиш тўққизинчидан ўн иккинчи синфгача давом этади. Юқори мактабда ўқувчига фанларни танлаш имконияти берилади. Аммо танлов фандан ташқари кимё, биология, физика, математика, адабиёт, жисмоний тарбия каби мажбурий фанлар ҳам ўзлаштирилиши лозим. Олий ўқув юртига кириш ниятида бўлган ёшлар чет тилини ҳам ўрганиши керак. Америка мактабларида асосан испан, француз, немис, шунингдек, япон, хитой, лотин, юнон, араб тиллари ўргатилади. Ўқув дастурлари штатлар бўйича бир-биридан фарқ қилиши мумкин. Аммо юқорида қайд этилган мажбурий фанлар барча штатлар учун хос. Шу тариқа америкалик ўсмир 17-18 ёшида ўрта мактабни тамомлайди. Юрагида ўти бор ёшлар кейин таълимни олий ўқув юртида давом эттиради…\nАксар ривожланган давлатларда бўлгани каби АҚШда ҳам таълим даражаси ҳар бир инсоннинг жамиятдаги мавқеи ва ижтимоий мақомини белгилаб берувчи кучли омил саналади. Таҳлилларга қараганда, мамлакатдаги 25 ёшдан юқори аҳоли гуруҳининг 85 фоизи тугалланган ўрта, 30 фоизи олий маълумотга эга.\nХусусий мактаб: қиммат беҳикмат эмас\nАҚШда давлатга қарашли мактабларда (public school) таълим бепул. Ўзига тўқ оила вакиллари хусусий мактаблар (private school)да ҳам ўқиши мумкин. Хусусий мактабларда билим сифати нисбатан юқори, синфларда ўқувчи сони ҳам кўп эмас (ўртача 12-15 нафар). Шунга яраша, ўқиш учун каттагина ҳақ олинади: бир йиллик тўлов 2000 доллардан ошади. Албатта, бунча тўловни ҳамманинг ҳам ҳамёни кўтаравермайди. Аммо мутахассисларнинг кўп йиллик кузатишларга таяниб ёзишича, давлат арбоблари, дипломатлар, нуфузли олимлар айнан хусусий мактаблар битирувчилари орасидан етишиб чиқади. Америка бўйича 120 минг мактаб фаолият юритаётган бўлса, ундан 30 мингга яқини хусусий таълим масканларидир. Мактаб ёшидаги ўғил-қизларнинг 15 фоизи хусусий таълим даргоҳларида ўқийди.\nЎқув ҳафтаси 5 кундан иборат, кунлик дарслар 5-6 соат (8.30дан 15.30гача)ни ташкил этади. Ўқувчилар билими инглиз ҳарфлари A (аъло), B (яхши), C (ўрта), D (ўртадан паст) ва F (қониқарсиз) билан баҳоланади. Болалар билимини аниқлаш бўйича умумий тизим йўқ, штатларда бу борада Cognitive Abilities Test, Henmon-Nelson Test of Mental Ability, SOI Learning Abilities Test, Scholastic Aptitude Test каби синов тизимлари мавжуд.\nҚўшма Штатлар мактабларида илмий янгиликлар машғулоти алоҳида ўрин тутади. Бунга кўра, ҳар бир ўқувчи йил давомида маълум фан бўйича янгилик, ихтирога қўл уриши ва йил якунида амалга оширган кашфиёти ёки ғояси бўйича маъруза қилиши керак. Бу ёшларни ижодий фикрлаш, яратувчилик ва кашфиётларга ўргатади.\nДарвоқе, мактаблар бошқаруви хусусида икки оғиз. Давлатга қарашли ўқув масканлари ҳар бир штатда сайлов асосида шакллантириладиган мактаб кенгашлари (school boards) томонидан бошқарилади. Мазкур кенгаш ўша ҳудуддаги мактаблар учун мажбурий бўлган чора-тадбирлар, ўқув дастурларини тасдиқлайди, таълим даргоҳларини молиялаштириш масаласини ҳал этади (Ҳар бир штат кўчмас мулк солиғидан тушган маблағдан маълум улушини мактаблар учун ажратади. Демак, мактабларнинг моддий таъминоти ва таълим сифати ота-оналар тўлаётган солиқларга боғлиқ).\nАмерика жамиятида айрим ота-оналар фарзандларини жиноятчилик ва нобоп муҳитдан муҳофаза қилиш мақсадида уларни уйда ўқитишни афзал билади. Баъзида ноёб истеъдодга эга ёки аксинча ақлий қобилиятда тенгдошларидан ортда қолган болалар ҳам уйда ўқийди (уй шароитида билим олаётган болалар мамлакат бўйича 3 фоизни ташкил этади). Олимларнинг фикрича, уйда ўқиган болаларда фанларни ўзлаштириш ижобий бўлиши мумкин, аммо уларнинг кейинчалик жамиятга мослашуви қийин кечади.\n“Таълим тизимига ўзгаришлар керак”\nҲозирда давлатга қарашли мактабларда ўқувчиларнинг кўплиги (айрим синфларда ўқувчи сони 45дан ошади) асосий масала бўлиб қолмоқда. “Америкага ўзгаришлар керак” шиори билан ҳокимиятга келган Барак Обама маъмурияти таълим соҳасида ҳам ислоҳотлар амалга оширмоқда. “The Washington Post” газетасининг ёзишича, Президент Обама маъмурияти ўрта таълим тизимида барча штатлар учун умумий стандарт жорий этиш ғояси билан чиққан. Мазкур ғоянинг ташаббускорларидан бири, Таълим вазири Арне Данканнинг фикрича, умумий мезонлар мавжуд эмаслиги, баъзи штатларда таълим сифати пастлиги сабабли, айрим ўқувчилар олий ўқув юртига кира олмаётирлар. Маълум бўлишича, ҳозирда мактаб битирувчиларининг 30 фоизи коллеж ва университетда таҳсилни давом эттирмоқда. Аммо мазкур кўрсаткични янада ошириш керак. Таълим вазири умумий стандарт ишлаб чиқилиши билан ўқув жараёни сифати яхшиланишига умид билдирган. Ягона таълим стандарти ғоясини Жанубий Каролина, Аляска ва Техасдан ташқари 47та штат раҳбарияти қўллаб-қувватлаган. Ушбу ташаббус асосан айрим республикачи губернаторлар томонидан танқид қилинган. Республикачилар таълим ваколати штатларда қолиши керак, бу федерал ҳукуматнинг иши эмас, деган фикрда.\nАлбатта, умумий стандарт ишлаб чиқиш жараёни осонликча бўладиган иш эмас. Бунга муайян фурсат талаб этилади. Қолаверса, стандарт ишлаб чиқилганидан кейин ҳам қонунчилик бўйича штатларда бир-бир тасдиқланиши керак.\n2001 йили АҚШ Конгресси “Бирорта ҳам қолоқ ўқувчи қолмасин” (No Child Left Behind Act) деб номланган қонунни қабул қилди. 2002 йилда кучга кирган қонун федерал ғазнадан таълим ривожига кўпроқ маблағ ажратишни кўзда тутади. Соҳа мутахассисларига кўра, ушбу ҳужжат ҳам мамлакатда мактаб таълимини янада ривожлантиришга имкон бермоқда.\nАмалдаги маъмурият мактаб таълими соҳасида “Биринчилик учун пойга” (Race to the Top) ташаббусини эълон қилган. Бунга кўра, янгиликлар жорий этган, таълим кўрсаткичларини яхшилаган мактабларга федерал ғазнадан молиявий кўмак берилади.\nҚўшма Штатларда махсус тажриба мактаблари ҳам ташкил этилган. Тўла давлат томонидан молиялаштириладиган ушбу мактабларда таълим жараёни мониторинг қилиб борилади, янги ғоялар нечоғли самара бераётгани ўрганилади. Ҳозирда бу каби махсус таълим масканларининг саноғи 4,6 мингни ташкил этади. “Биринчилик учун пойга” ташаббуси мактаблар ўртасида кучли рақобат муҳитини яратишни кўзлайди. Яна бир жиҳати, мазкур мактабларда ўқитувчиларнинг маоши ҳам ўқувчиларнинг билим даражаси, аниқроғи, улар топширадиган тест натижаларига асосан белгиланади. Бу эса турли мунозараларга ҳам сабаб бўлмоқда. Одатда, демократлар томонида бўладиган касаба уюшмалари ҳам мазкур ташаббусга баҳо беришда иккига бўлинган. Масалан, Таълим ходимлари миллий касаба уюшмаси (NEA) ушбу ташаббус бўйича мактабларнинг юқоридан пастга принципи асосида идора этилишини танқид қилган. Шунингдек, ўқитувчиларнинг маоши тест натижаларидан келиб чиқиб белгиланиши керак, деган таклиф ҳам салбий баҳоланган. Уюшма баёнотига кўра, мазкур тартиб педагогларнинг таълим бериш билан эмас, кўпроқ ўқувчиларни аттестацияга тайёрлаш билан шуғулланишига олиб келиши мумкин.\n“The Washington Post”нинг ёзишича, Таълим вазири Арне Данкан ҳар қандай янгилик дастлаб қаршиликларига учраши табиий эканини айтган ва ушбу ислоҳотларни таълим тизимидаги янги давр деб баҳолаган.\nМазкур ташаббус ижодкорлари мактаб таълимини аҳоли яшаш сифатини янада ошириш, иқтисодий тараққиёт ва қудрат, хавфсизлик ҳамда улкан илмий кашфиётлар омили деб баҳолаган. Ушбу ғояни амалга оширишга хизмат қилувчи янги таълим масканлари эса “Келажак мактаблари” деб аталган. Вақт – одил ҳакам. Янги мактаб тизими борасида ҳам маълум фурсатдан кейин аниқ хулосалар айтиш мумкин.\naqsh maktabi, aqsh maktablari, aqsh ta'lim tizimi, AQSHda ta'lim, horij ta'lim tizimi, ta'lim tizimi, xorij ta'lim tizimi, образование в США, образование за рубежом, образование зарубежом, Среднее образование в США, хориж таълим тизими, школа США, школы США\n← «Ифодали ўқиш» танлови бўлиб ўтди\nХалқ таълими ходимлари меҳнатига ҳақ тўлаш тўғрисида низом →\nOne thought on “АҚШ мактаблари узра саёҳат (1-қисм)”\nRustam Dushanba Noyabr 26th, 2018 at 23:10


ОФК Анатолий Рубаков ва Шерзод Ражабовни футзал бўйича U-20 Осиё чемпионатига таклиф қилди\n17 май,2017, 13:48 270\nЎзбекистонлик футзал ҳаками Анатолий Рубаков Таиландда ўтказилаётган 20 ёшгача бўлган футзалчилар ўртасидаги Осиё чемпионатида ишлаяпти.\nКеча, 16 май куни ўзбекистонлик рефери мусобақанинг 1-туридан ўрин олган Япония – Хитой Тайпейи (4:0) учрашувида бош ҳакамга ассистентлик қилди. Бугун, 17 май санасида эса Анатолий Рубаков БАА – Хитой (3:1) ўйинида бош ҳакам бўлиб ишлади.\nШунингдек, ОФК Ўзбекистон футбол федерацияси матбуот хизматининг етакчи мутахассиси Шерзод Ражабовни мусобақанинг медиа жараёнларини олиб бориш учун Осиё чемпионатига таклиф қилган. Айни вақтда ЎФФ ходими Таиландда бўлиб турибди.\nМаълумот учун, 16 май куни бошланган Осиё чемпионати 26-майга қадар давом этади. Мазкур турнирда иштирок этаётган Ўзбекистон U-20 термаси чемпионатни Мьянма устидан эришилган 5:0 ҳисобидаги ғалаба билан бошлади.\nЎзбекистон U-23 терма жамоаси Тошкентда ўқув-машғулотлар йиғинини ўтказади 194 10.11.2017\nU-19: Ёшларимиз Осиё чемпионати йўлланмасидан қуруқ қолишди 1421 08.11.2017\nДушанбедан дараклар. Ҳал қилувчи баҳс учун таркибимиз маълум 790 08.11.2017\nДушанбедан дараклар. Бангладеш мағлуб этилган ўйиндан махсус видеолавҳа 297 08.11.2017\nДушанбедан дараклар. Бангладеш вакиллари қандай таслим этилди? (Фото) 530 07.11.2017\nТеглар: Футзал U-20 Осиё чемпионати\nАна холос! ПФЛ томонидан “Насаф”га нисбатан қўлланган жаримани мухлислар тўлашмоқчи 1721\nБугун Нурсултон Рўзибоев, Мурод Хонтураев ва яна икки жангчимиз Қирғизистонда жанг ўтказади (фото) 1039\nБугун боксчиларимиз халқаро турнирдаги иштирокини бошлайди 694\n"Реал" ЕЧЛ тарихига кирди 593\nРоналду ўз рекордини янгилади 575\nМафтункор Мария Шарапова Туркияда суратга тушди(Фото) 544\n"Реал" сафарда АПОЭЛ дарвозасига жавобсиз 6та тўп йўллади (видео) 378\nБензема Чемпионлар лигасидаги 24-голини киритди, у фақат Роналду ва Мессидан ортда қолмоқда 360


19-03-2020, 13:18 57 Ўқиш режими + -\nАёли баъзи юмушлари учун уйдан чиқиб кетди. Ётоқхонада ёлғиз қолиб зериккан эрнинг кўнгли нимагадир безовта бўла бошлади: «Каравот ёнида ётган дафтарни варақлаб кўрсам-чи?..»\nДафтарни варақлар экан, унинг орасидан хотинининг баъзан кулиб, баъзан мазҳун ҳолатда тушган суратларини топди. Саҳифаларга битилган баъзи нарсаларни тушунди, баъзиларидан ҳайрон бўлди: чиройли, маънодор шеърлар, ғазаллар ва… висолга муштоқликни, қалб туғёнларини ифода этувчи мактублар!\n«Воажаб! Бу нима? Наҳотки, бу билан у мени назарда тутган бўлса?! Ёки қалбида бошқа эркак бормикин? Мендан олдин бошқа бир одам билан бўлган-у, буни мендан яширганмикин? У билан ораларида ишқ-муҳаббат қиссаси бўлганмикин? Демак, ўзи мен билан-у, хаёли бошқа одамда экан-да!»\nЎрнидан туриб, тортмаларни бирма-бир очиб, қўлига тушган ҳар бир қоғоз парчасидаги ёзувларни ютоқиб ўқий бошлади. У муҳаббат туйғулари битилган ёзувларни, дафн қилинган сирларни, бебаҳо хазинани қидиряптими ёки ушбу муқаддас алоқани портлатадиган динамит бўлагини қидиряптими, буни ўзи ҳам билмайди.\nВа ниҳоят, чиройли васфга эга бўлган, пишиқ сценарий асосида тайёрланган қиссани топди. Агар ана шу қисса нашр қилинганида, ёзувчи ва адибларнинг қалам тебратишларига туртки, ёритишлари ва таҳлил қилишлари учун зўр мавзу бўлиши аниқ эди. У узоқ туриб қолди: «Демак, мендан кўнгли тўлмаётган экан-да!» деган хаёл фикру зикрини чулғаб олди.\nХўш, ростдан ҳам кўнгли тўлмаётган бўлиши мумкинми? Энди ўзингизга савол бериб кўринг: «Мен унинг учун нималар қилдим? Кўнглини кўтариш, хурсанд қилиш учун бирор марта гул ҳадя қилдимми? Дам олиш ёки даволаш масканларига олиб бориб, соғлиғини текширтирдимми? Ўзим оғайниларим билан бирга ҳали ресторанда, ҳали кафеда гап-гаштакда юраман, энг олди, энг мазали таомларни еб, дам оламан. У-чи? Болалари билан ўралашиб, уйдан кўчага чиқмайди. Ўзим ўтирган кафе-ресторанга бирор марта уни ҳам олиб бордимми?..»\nБу саволларни яна кўп давом эттириш мумкин.\n«Мана, у маҳзунлик ҳақида сўзлаяпти. Мана, кўз ёшлари саҳифаларни ҳўллаяпти. Истакларини, қалбдаги туйғуларини минг бир алам, минг бир истиҳола билан қоғозга туширяпти… Наҳотки?! Демак, барча уринишларим беҳуда кетибди-да. Унинг учун қилган қурбонликларимни қадрлаш у ёқда турсин, ҳатто билмаган ҳам экан-да!»\nАслида эса бу битиклар аёлнинг ушбу бадгумон эрига айтишга ботина олмай юрган кўнгил сирлари, дил изҳорлари эди...\nЎша қурбонликлар нима? Нима учун ана шу қурбонликларни ўзига билдирмасдан қилгансиз? Унинг севгисини қозониш учун қилган ҳаракатларингизни нима учун ўзига билдириб, айтиб қилмагансиз? Ахир у фаришта эмаски, ҳар бир ҳаракатингизни, унинг учун жон фидо этаётганингизни билиб турса! Ора-орада бўлса ҳам уни севишингизни, унинг учун ҳамма нарсага тайёр эканингизни билдириб, изҳор этиб қўйишдан сизни нима тўсади? Зеро, аёл киши яхши сўз гадосидир. У бунга лойиқдир!\nБаъзи эркаклар турмушнинг ҳар бир соҳасида, аёлининг кундалик ишларида, фикрлашида, ҳатто юрагидаги ҳис-туйғуларини бошқаришида ҳам унинг устидан ҳукмронлик қилиш эрнинг вазифаси деб билишади. Ўзларини ҳар соҳада аёл устидан масъул деб ҳисоблашади. Улар эр-хотинлик алоқаси деганда фақат битта нарсани тушунадилар: эр раҳбар бўлиши, мутасадди бўлиши керак.\nТўғри, мутасаддилик, раҳбарлик Қуръони карим эр учун қарор қилган ҳақдир:\n«Аллоҳ баъзиларини баъзиларидан устун қилгани ва молларидан сарфлаганлари учун эркаклар аёлларга мутасаддидирлар» (Нисо сураси, 34-оят).\nЛекин ояти каримада тилга олинган мутасаддилик мутлақ масъулиятни англатмайди. Аллоҳ таолонинг Ўзи баъзи буюк ишларда масъулиятни тўғридан-тўғри аёл кишига юклаган. У Зот шаръий амалларда ва диндорлик масъулиятида аёл ва эркакни ажратмаган. Чунки эркак ҳам, аёл ҳам Аллоҳнинг бандалари, уларнинг асллари бир. Эркаксиз аёл бўлмайди, аёлсиз эркак бўлмайди:\n«Мен сизлардан эркагу аёл амал қилувчининг амалини зое қилмасман. Сизлар бирбировингиздансиз» (Оли Имрон сураси, 195-оят).\n«Албатта, муслимлар ва муслималар, мўминлар ва мўминалар, давомли итоаткор эркаклар ва давомли итоаткор аёллар, садоқатли эркаклар ва садоқатли аёллар, сабрли эркаклар ва сабрли аёллар, хушуъли эркаклар ва хушуъли аёллар, садақа қилувчи эркаклар ва садақа қилувчи аёллар, рўза тутувчи эркаклар ва рўза тутувчи аёллар, фаржларини сақловчи эркаклар ва (фаржларини) сақловчи аёллар, Аллоҳни кўп зикр қилувчи эркаклар ва (Аллоҳни кўп) зикр қилувчи аёллар – ўшаларга Аллоҳ мағфиратни ва буюк ажрни тайёрлаб қўйгандир» (Аҳзоб сураси, 35-оят).\nАёл ўзининг намозида, рўзасида, жунублик ва ҳайз сабабли ғусл қилишида ва ҳоказо, бошқа ўзига хос ишларида ўзи масъулдир. Моддий тасарруфда мустақилдир. У ўзининг мол-мулкига эрининг изнисиз ўзи эгалик қилиш, уни сотиш, сотиб олиш ва садақа қилиш ҳаққига эгадир. Ҳаттоки Набий соллаллоҳу алайҳи васаллам аёлларнинг ўзига хос қилиб: «Тақинчоқларингиздан бўлса ҳам садақа қилинглар», деганлар.\nИсломда аёлга барча ишларда кенг кўламда иштирок этиш, ўз фикрини айтиш ва савол сўраш ҳуқуқи берилган. Хавла бинти Саълаба розияллоҳу анҳо Набий соллаллоҳу алайҳи васаллам билан эрлари хусусида тортишган. Аллоҳга шикоят қилган. Ўзининг шижоати, ҳаққини талаб қилишдаги ўзига бўлган ишончи билан бутун бошли суранинг нузулига сабабчи бўлган. Қуръони каримдан ўзи фатво олган. Эрининг қилган гуноҳи учун каффоротни ўзи берган. Шунинг учун ҳам эрининг иштироки қиссада унча зикр ҳам қилинмаган.\nОилада тенглик бўлиши лозимлигини биз Қуръон тили бўлмиш араб тилидаги биргина сўздан англаб олсак бўлади. Араб тилида эр ҳам, аёл ҳам «завж», яъни «жуфт» дейилади. Иккиси бир-бирига жуфтдир. Бу услуб «завж» сўзини аёлга хослаганда аёллик қўшимчасини қўшиб, «завжатун» деб айтишдан кўра кучлироқдир.\nШундай экан, нималардир ёзилган қоғозларни қидиришга, ёмон гумон қилишга сизни нима мажбур қилади?\nАхир ҳар қандай одамнинг сири бўлиши мумкин-ку!\nЭр-хотинлик алоқалари бирор томоннинг мутлақ устунлиги асосида барпо этилмайди. Зеро, ҳар бир томоннинг бурчи, вазифалари билан бирга ҳақлари ҳам бордир. «Мурувват қил, сенга ҳам мурувват қилинади», «Жосуслик қилманглар, ковлаштирманглар», «Ким биродарининг авратини (сирини) пойласа, Аллоҳ унинг сирини пойлайди. Аллоҳ кимнинг авратини пойласа, уни ўз ҳовлисининг кўшкида бўлса ҳам шарманда қилади» (ҳадислардан).\nШу бугундан бошлаб ўғрилик, жосуслик қилишдан, қоғоз титишдан тўхтанг, ҳурматли эркаклар! Турмуш ўртоғингизга ишонч, эҳтиром ва яхши гумон асосида муомала қилинг. Ошкор бўлганини олинг-у, сир сирлигича қолсин. Муҳаммад соллаллоҳу алайҳи васалламнинг эр-хотиннинг ҳаётини фитналардан сақловчи насиҳатлари сизга умрингизнинг охиригача қўлланма бўлиб қолсин: «Сен агар одамларнинг авратини (сирини) пойласанг, уларни бузасан ёки бузай дейсан» (Абу Довуд ривояти).\nОта-онасининг бағрида униб-ўсиб, вояга етган қиз ўзга бир оилага келин қилиб узатилар экан, табиийки, онасининг, яқинларининг насиҳатига, кўрсатма ва маслаҳатларига муҳтож бўлади. Азал-азалдан мўмина-муслима момоларимиз гўзал насиҳатлар қилиб қизларини янги ҳаётга кузатиб қўйганлари, ҳатто бу насиҳатлар буюк уламоларнинг китобларидан жой олгани ҳеч биримизга сир эмас. Асмо бинт Хорижанинг чимилдиққа кириб кетаётган қизига қилган насиҳати ана шу жумладандир. Азиз қизларжон, қуйида мазкур мақолани эътиборингизга ҳавола этар эканман, «Оила» деб аталмиш қўрғонингизни мустаҳкам қилиб қуришингизда бу насиҳатлар асқотишидан умидворман.


Мурод Муҳаммад Дўст депутат Алишер Қодиров ҳақида: «Уни ростдан ҳам халқ сайлаган эдими?» - xabar.uz\nМурод Муҳаммад Дўст депутат Алишер Қодиров...\nМурод Муҳаммад Дўст депутат Алишер Қодиров ҳақида: «Уни ростдан ҳам халқ сайлаган эдими?»\n14.03.2020 11:27 0 5995\n«UzAuto Motors» корхонаси томонидан автомобиллар нархини оширгани ҳамон муҳокамалар марказида бўлиб турибди. Ҳолат юзасидан «Ўзавтосаноат» ва «UzAuto Motors» вакилларининг Олий Мажлис Қонунчилик палатаси депутатлари бўлган учрашувда айтган пойма-пой гаплари-ку, муаммога баттар мой сепди.\nТаниқли ёзувчи Мурод Муҳаммад Дўст ўша учрашувда айтилган гапларга нисбатан ўз муносабатини билдирди: «Учрашувда корхона мутасаддилари ёлғон гапираётгани юзу кўзларидан шундай сезилиб қолди. Яхши ниятлар билан барпо этилган автомобил заводи ўзини оқламади. Оқлаши мумкин эди, қачонки бизнинг завод бозор муносабатлари, бозор қоидалари асосида ишлаганида.\nЭсингизда бўлса, 2008 йилда бутун дунё бўйлаб иқтисодий инқироз кузатилди. Ўша пайти, бизда иқтисодий инқироз бўлмайди, деб дўстлар билан ўзаро ҳазиллашар эдик, негаки, иқтисодий инқироз росмана иқтисод бор жойда бўлади. Эътибор берган бўлсангиз, инқироз бизнинг чор атрофдан иҳоталанган биқиқ иқтисодимизни четлаб ўтди», дея кулги аралаш гапиради ёзувчи.\nКўп йиллар президент девонида турли масъул лавозимларда ишлаган Мурод Муҳаммад Дўст суҳбатда ҳукумат эндиликда монополист корхонани қўллаб-қувватлашни бас қилиши кераклигини айтмоқда: «Жиддийроқ гапирадиган бўлсак, ҳукумат энди ўзининг ўйинларини қўйиб, бу монополист корхонани умуман қўлламаслиги керак. У чегарадаги божларни камайтириши, одамларга эркин автомобил сотиб олиши учун имконият яратиб бериши шарт. UzAuto Motors раҳбарияти мард бўлса, ҳақиқий рақобатга кучи етса, бозор қоидалари бўйича ишласин».\nЁзувчига кўра, ўзбек автосаноати фаолиятида алоҳида шахслар манфаати устуворлик қилади: «Бу ерда қандайдир бир тўданинг каттагина манфаати бордай. Эсингизда бўлса, бир пайтлар корхона ичидаги шахслар томонидан автомобилларни арзон баҳода четга чиқариб, кейин яна Ўзбекистонга қайтариб қиммат баҳода сотиш ҳолатлари ҳам бўлган».\nМурод Муҳаммад Дўст «Миллий тикланиш» партияси раиси Алишер Қодировнинг мулоқотдаги ҳаракатларидан қаттиқ ранжиганини ҳам яширмади: «Кечаги мулоқотда Алишер Қодиров деган депутатнинг гаплари, ҳаракатларини эшитиб-кўриб жуда уялиб кетдим. Йигит кишида озгина ғурур бўлиши керак. Агар у адолатни ҳимоя қилолмаса ақалли жим турса маъқулроқ бўлар эди. Халқ сайлаган вакил халққа очиқдан-очиқ жабр қилаётганлар тарафини олиши нимани англатади? Ва умуман, уни ростдан ҳам халқ сайлаган эдими?\nUzAuto Motors ҳақиқий рақобатга кучи етса, бозор қоидалари бўйича ишласин. Рақобат бўлмас экан, эски ўйинлар қиёмат қадар давом этаверади», дея гапига якун ясайди адиб.\nАлишер Қодиров Мурод Муҳаммад Дўст «UzAuto Motors»\nАвто 05/08, 15:55\nЖамият 21/07, 15:12\nАлишер Қодиров хориждаги ўзбекистонликларни олиб келишни тўхтатишни таклиф этди\nАвто 20/07, 18:04\n«Эркатой монополимиз юзи қизармай автомобилларини отни калласидек оширилган нархида сотишда давом этяпти» — депутат UZAUTO MOTORSни танқид қилди\nҲуқуқ 11/07, 22:43\nЎғли ва жиянларини «UzAuto Motors»га ишга киритиш учун 3.700 доллар бериб алданди